Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 21.06.2011

 

S p r á v a
z komplexnej kontroly rozpočtovej organizácie  EKO - podnik verejnoprospešných služieb
___________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------
Mgr. Alenu Longauerovú                                
zastupujúcu riaditeľku
EKO-podniku VPS

Jún 2011

Návrh uznesenia	

Miestne zastupiteľstvo  

A. schvaľuje  

Správu  z komplexnej kontroly rozpočtovej organizácie  
EKO - podnik verejnoprospešných služieb

B. ukladá  

Riaditeľovi  EKO-podniku VPS

1/  Novelizovať vnútropodnikovú smernicu „Dopravno-prevádzkový poriadok“

								Termín: 30.7.2011

2/ Preveriť  oprávnenosť  poskytnutej  výnimky  v  oblasti vzdelania zamestnanca            LD Kamzík

								Termín: 30.10.2011

3/ V súčinnosti s MÚ B-NM preveriť a usporiadať uzavretie nájomných zmlúv na Kuchajde pod zariadeniami /terasa, sklady/ užívané Činskou reštauráciou

								Termín: 30.9.2011

      a/  s pripomienkami

      b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM na   I. polrok  2011, schváleného  na 2. zasadnutí MZ MČ B-NM uznesením č. 2/05  zo dňa 17.3.2011 a v súlade so Zásadami kontrolnej činnosti samosprávy MČ B-NM, miestny kontrolór s pracovníčkami útvaru kontroly vykonal komplexnú kontrolu rozpočtovej organizácie EKO - podnik  verejnoprospešných služieb.
Cieľom kontroly bolo preveriť činnosť v zmysle zriaďovacej listiny a finančné hospodárenie kontrolovanej organizácie za obdobie rokov 2009 a 2010, zamerané na čerpanie finančných prostriedkov, súvisiacich so zabezpečovaním verejnoprospešných služieb pri výkone samosprávnych funkcií mestskej časti Bratislava - Nové Mesto.

S p r á v a  
z komplexnej kontroly rozpočtovej organizácie  EKO - podnik verejnoprospešných služieb
__________________________________________________________________

	Miestny kontrolór mestskej časti Bratislava - Nové Mesto s pracovníčkami útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na I. polrok 2011, schváleného na 2. zasadnutí MZ MČ B-NM uznesením č. 2/05  zo dňa 17.3.2011 a v súlade so Zásadami kontrolnej činnosti samosprávy MČ B-NM, komplexnú kontrolu rozpočtovej organizácie EKO - podnik  verejnoprospešných služieb.
	Cieľom kontroly bolo preveriť činnosť v zmysle zriaďovacej listiny a finančné hospodárenie kontrolovanej organizácie za obdobie rokov 2009 a 2010, zamerané na čerpanie finančných prostriedkov, súvisiacich so zabezpečovaním verejnoprospešných služieb pri výkone samosprávnych funkcií mestskej časti Bratislava - Nové Mesto.

Program kontroly bol zameraný na :

1. Vypracovanie vnútroorganizačných noriem v náväznosti na platné zákony, ich dodržiavanie a evidencia, vymáhanie pohľadávok a inventarizácia

Hospodárenie a plnenie hlavných úloh súvisiacich :

2. so správou trhovísk - Divízia Tržnica

3. s údržbou miestnych komunikácií a odvozom komunálneho odpadu – Divízia dopravných a verejnoprospešných prác

4. s prevádzkou lanovej dráhy Kamzík - Útvar lanová dráha Železná studnička Kamzík

5. so správou a údržbou detských ihrísk a pieskovísk, so správou a údržbou verejných hygienických zariadení a areálu Kuchajda - Divízia DI, VHZ a areálu Kuchajda

6. s vykonávaním vnútropodnikových služieb - Útvar údržby a opravárenských činností

7. so správou a údržbou verejnej zelene - Divízia údržby verejnej zelene

	Stav na úseku činnosti EKO - podniku verejnoprospešných služieb za preverované obdobie bol zisťovaný nepriamou kontrolou, t.j. štúdiom dokladov súvisiacich s predmetom kontroly. 
	Porovnaním zisteného skutočného stavu so stavom požadovaným bolo zistené, že výkon kontrolovaných činností bol zabezpečovaný nasledovne : 

k bodu 1/

	EKO - podnik verejnoprospešných služieb /EKO-VPS/ bol zriadený Miestnym zastupiteľstvom MČ B-NM v zmysle § 15 ods. 2, písm. ch/ zákona SNR č. 377/1990 Zb. o hl. meste SR Bratislave v znení n.p. dňa 20.12.1990 na 2. zasadnutí MZ MČ B-NM uznesením č. 2/1990 s účinnosťou od 1.1.1991. EKO-VPS bol zriadený ako príspevková organizácia napojená na rozpočet MČ B-NM s povinnosťou spravovať majetok hl. m. SR Bratislavy, zverený mu do správy mestskou časťou B-NM podľa Zásad hospodárenia s majetkom hl. m. SR Bratislavy, zvereným do správy MČ B-NM    a s majetkom vlastným. Riadenie podniku je dvojstupňové, na čele podniku je riaditeľ, menovaný a odvolávaný Miestnym zastupiteľstvom a na čele Divízií, resp. útvarov sú riaditelia, prípadne vedúci, menovaní a odvolávaní riaditeľom EKO-VPS. V zmysle Zriaďovacej listiny v znení 9-tich dodatkov je hlavným predmetom činnosti organizácie zabezpečovanie verejnoprospešných služieb pri výkone samosprávnych funkcií MČ    B-NM  6-timi Divíziami, resp. Útvarmi organizácie. 
	Podľa § 2, ods.2/, zákona č. 513/1991 Zb. Obchodného zákonníka, EKO-VPS nie je podnikateľským subjektom, činnosť nevykonáva na základe živnostenského listu ani koncesie, ale podľa § 15, ods.2, písm.ch/, zákona č. 377/1990 Zb. o hl. meste SR Bratislave v znení n.p.. Od 1.1.2004 je EKO-VPS platcom dane z príjmu podľa ustanovení zákona č. 595/2003 Z.z. o daní z príjmov v znení n.p. a od 1.12.2004 je        i platcom dane z pridanej hodnoty podľa § 3, ods.1 a § 4 ods. 1, zákona č. 222/2004 Z.z. o dani z pridanej hodnoty v znení n.p.. Na evidenciu príjmov EKO-VPS /okrem Lanovej dráhy/ sa nevzťahuje Vyhláška MF SR č. 55/1994 o spôsobe vedenia evidencie tržieb elektronickou registračnou pokladnicou.	
	EKO-VPS do 31.12.2009 hospodáril podľa svojho rozpočtu nákladov, výnosov     a hospodárskeho výsledku. Rozpočet organizácie zahŕňal aj príspevok z rozpočtu MČ B-NM a ich finančné vzťahy boli určené záväznými ukazovateľmi určenými mestskou časťou B-NM. Výnosy získané jednotlivými činnosťami boli použité na ďalšie činnosti    v zmysle zriaďovacej listiny a schváleného rozpočtu. Pre rok 2009 bolo celkové plnenie výnosov v objeme 3.285.508,12 €, oproti rozpočtu v objeme 3.225.000,- €. Celkové rozpočtované náklady v objeme 3.225.000,- € boli čerpané vo výške 3.351.000,67 €. Dosiahnutý výsledok hospodárenia  bola strata vo výške  65.492,55 €. 
	MZ MČ B-NM v zmysle § 15, ods. 2, písm. ch/, zákona č. 377/1990 Zb.               o hl. meste SR Bratislave v znení n.p. na svojom zasadnutí dňa 16.6.2009 uznesením č.17/8 schválilo dodatok č. 9 k Zriaďovacej listine EKO-VPS, ktorým bol zmenený spôsob hospodárenia organizácie na rozpočtovú organizáciu, napojenú na rozpočet    MČ B-NM. Predmetný dodatok nadobudol účinnosť od 1.1.2010. Ako rozpočtová organizácia, EKO-VPS hospodáril podľa rozpočtu príjmov a výdavkov a svojimi príjmami a výdavkami vstupoval do rozpočtu MČ B-NM. 
	 V roku 2010 predstavovalo celkové čerpanie rozpočtových prostriedkov vo výške 3.169.611,28 € oproti schválenému rozpočtu v objeme 3.015.772,00 €. Z toho bežné výdavky boli čerpané vo výške 3.075.403,10 € oproti rozpočtu vo výške 2.871.956,00 €. Kapitálové výdavky boli rozpočtované vo výške 143.816,00 € a čerpanie predstavovalo čiastku 94.208,18 €. Rozpočet bol rozpracovaný podľa jednotlivých účtovných skupín na jednotlivé divízie, úseky podniku a útvar údržby a opravárenských činností a útvar lanovej dráhy.
	Preverením bolo zistené, že kontrolovaná organizácia má v súvislosti so zabezpečovaním svojich činností vydané základné normy, ako Organizačný poriadok, Platový poriadok, Pracovný poriadok, Spisový, skartačný  a archívny poriadok, Obeh účtovných dokladov, Dopravno-prevádzkový poriadok. Za účelom zabezpečenia krátkodobých - mimoriadnych a opakovaných činností organizácie boli vydané príkazy riaditeľa podniku, smernice a zásady, vypracované v súlade so zákonnými normami na podmienky jednotlivých organizačných zložiek podniku, ako Smernica o poskytovaní stravovania zamestnancov, Smernica o poskytovaní odmien zamestnancom, Smernica o poskytovaní OOPP a čistiacich prostriedkov, Smernica o finančnej kontrole, Smernica o vykonaní inventarizácie, Smernice pre Lanovú dráhu, Zásady poskytovania náhrad na MHD, Zásady tvorby a čerpania sociálneho fondu, Zásady postupu pri prijímaní, evidovaní a vybavovaní a kontrole vybavovania sťažností, Zásady účtovania výdavkov rozpočtovej organizácie, Štatút škodovej komisie, Normy spotreby pohonných hmôt      a olejov, kilometrické výkony autoplášťov - pneumatík, Príkaz riaditeľa o výklade              a usmernení niektorých ustanovení a pokynov vnútorných predpisov pre lanovú dráhu, Príkaz riaditeľa na vykonanie inventarizácie majetku, Príkaz riaditeľa o zabezpečení operačného plánu zimnej údržby cestných, peších komunikácií a verejných priestranstiev na území MČ B-NM a iné interné predpisy.
Kontrolnej skupine bola na požiadanie predložená evidencia zriaďovateľských    a vnútorných noriem organizácie, na základe ktorých organizácia postupuje pri výkone svojej činnosti. Náhodným výberom boli vybraté na preverenie nasledovné normy :  

1/ Zriaďovacia listina EKO-VPS, ktorou MZ MČ B-NM dňom 20.12.1990 zriadilo organizáciu. Zriaďovacia listina bola predložená vrátane 8 zapracovaných dodatkov. Posledný dodatok č. 9 schválený MZ MČ B-NM nadobudol účinnosť dňa  01.01.2010. Uvedeným dodatkom sa zmenil spôsob hospodárenia organizácie, t.j. z príspevkovej organizácie na rozpočtovú organizáciu napojenú na rozpočet MČ B-NM.
 
2/ Organizačný poriadok zo dňa 14.03.1995 vrátane troch príloh /organizačná štruktúra organizácie, plán funkčných miest a vzorové popisy pracovných činností/. Od uvedeného roku organizačný poriadok bol postupne až do roku 2005 dopĺňaný 16 dodatkami. Kontrolnej skupine neboli predložené ďalšie dodatky, ktorými mala byť norma doplnená z dôvodu, že organizácia prešla do času konania kontroly ďalšími zmenami, ktoré mali byť zohľadnené.
 Kontrolná skupina odporúča zaktualizovať a zjednotiť uvedenú normu organizácie do jedného vnútorného predpisu. 

3/ Kontrolnej skupine boli predložené smernice a zásady organizácie, ktoré boli vypracované vo väčšej miere v roku 2005, niektoré ošetrené dodatkami, niektoré neaktuálne, niektoré nepodpísané riaditeľom organizácie. 
Vzhľadom k tomu, že predložená dokumentácia nie je v súlade s požadovaným stavom, kontrolná skupina odporúča venovať tejto činnosti osobitnú pozornosť.   
	
4/ Cenníky - za použitie verejných hygienických zariadení /VHZ/ v správe EKO-VPS, permanentiek za použitie VHZ v Tržnici, nájmu trhových zariadení na vonkajších trhoviskách a za zapožičanie petangue gulí na Kuchajde, boli v roku 2010 obnovené oproti roku 2009. Okrem uvedených cenníkov má organizácia v roku 2009 vydané i cenníky denného nájmu na prenajímanie prenosných predajných zariadení v Tržnici,  cenníky vstupného a poplatkov za užívanie prírodného kúpaliska Kuchajda a prepravného pre visutú sedačkovú lanovú dráhu. 
	Z vyššie uvedeného vyplýva, že organizácia cenníky aktualizuje pravidelne ročne v náväznosti na  vykonávanú činnosť. 

	 V súvislosti s novou metodikou účtovania a vykazovania s platnosťou od 1.1.2008, má organizácia v zmysle zákona č. 431/2002 o účtovníctve v znení n.p.         a Opatrenia MFSR č. MF/16786/2007-31 z 8.8.2007, ktorým sa ustanovujú podrobnosti o postupoch účtovania a rámcovej účtovej osnove pre RO,PO,ŠF, obce a VÚC v znení n.p. vydané Zásady tvorby, použitia účtovania a vykazovania rezerv, Zásady tvorby, použitia, účtovania a vykazovania opravných položiek, Smernicu na vykonanie inventarizácie, Smernicu pre zostavenie účtovnej závierky. V oblasti financovania sa kontrolovaná organizácia riadi zákonom č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení n.p.. 
	V súvislosti so schválením spôsobu hospodárenia organizácie z príspevkovej na rozpočtovú, bolo vydané Rozhodnutie riaditeľa EKO-VPS č. 1/2009 zo dňa 18.12.2009,  že všetky smernice, zásady, príkazy riaditeľa a ostatné vnútropodnikové predpisy, ktoré boli vydané a sú platné, zostávajú aj naďalej v platnosti a výraz "príspevková organizácia" je bez písomnej zmeny platný aj pre súčasnú formu, t.j. "rozpočtová organizácia". O vnútroorganizačných normách, vrátane ich dodatkov je poverenou zamestnankyňou vedená evidencia.  
	Vykonanou kontrolou bolo zistené, že za účelom poskytovania daňového poradenstva má kontrolovaný subjekt uzatvorenú zmluvu č. 8/2004 s daňovým  poradcom Ing. Ľ. Kociánom. Zmluva bola uzatvorená na dobu od 8.11.2004 do 31.12.2005 a dodatkami k predmetnej zmluve bola dohodnutá doba plnenia vždy na     1 rok /6 dodatkov/. Za poskytované služby v oblasti daňového poradenstva vo veci všetkých druhov daní bola dohodnutá odmena vo výške 5 tis. Sk /165,97 €/ mesačne. Kontrolou bolo zistené, že fakturovaná čiastka za uvedené služby /napr. fa č. 192009, 812009, 52010, 662010/ bola v súlade s uzatvorenou zmluvou a jej dodatkami.
	Dodržiavanie vnútroorganizačných noriem v náväznosti na platné zákony bolo kontrolným orgánom preverené v súvislosti s kontrolou jednotlivých činností útvarov      a divízií organizácie a výsledky zistení sú uvedené v nasledujúcom texte tejto správy.

	 Stav evidencie a vymáhanie pohľadávok bol  zisťovaný v súvislosti s kontrolou celkovej inventarizácie majetku, záväzkov a pohľadávok, ako i dokladovej inventarizácie organizácie ku koncu roka 2009 a 2010.  Konečný stav pohľadávok ku dňu 31.12.2009 bol 83.339,75 € a ku dňu 31.12.2010 sa jednalo o sumu 124.837,93 €. Pohľadávky sa týkali najmä dlžníkov, s ktorými bola uzatvorená zmluva za prenájom v Tržnici. Pohľadávky boli priebežne uhrádzané, neuhradené pohľadávky sa upomínali a vymáhali, resp. boli dané na odpis. O stave pohľadávok za celú MČ B-NM bola ÚMK MČ B-NM vypracovaná správa predkladaná do MZ MČ B-NM dňa 12.10. 2010, ktorej súčasťou bola i aktuálna  evidencia pohľadávok EKO-VPS.	

	Kontrolou stavu pohľadávok k 31.12. preverovaného obdobia porovnaním vykazovaných pohľadávok /evidencia/ s údajmi v jednotlivých spisových obaloch dlžníkov a účtovným stavom neboli zistené rozdiely. Organizácia riešila vymáhanie pohľadávok od dlžníkov priebežne a využila všetky právne prostriedky /upomienka, splátkový kalendár, výpoveď z nájmu, návrh na súdne vymáhanie/.  
	Preverením súvisiacich dokladov bolo zistené, že organizácia predmetné pohľadávky vedie podľa štruktúry sledovania  od roku 1992. 
	Stav pohľadávok do roku 1993 vedených na účte 315 bol k 31.12.2009 vo výške 971,75 €. Jednalo sa o pohľadávku za prenájom trhového miesta, kde bola dlžníčka rozsudkom OS BA I. zaviazaná zaplatiť sumu 93 tis. Sk a trovy konania. Pohľadávku vymáhal exekútor a Sociálna poisťovňa BA poukazuje organizácii mesačne platby          z dôchodku dlžníka. Za rok 2010 bolo vymožených 250 € a stav uvedenej pohľadávky   k 31.12.2010 bol 721,75 €.
	Pohľadávky od  1.1.1994 do 31.12.2005 mali k 31.12.2009 a 31.12.2010 stav  vo výške 63.971,13 € /účet 311, 318/. Uvedená výška pohľadávok zahŕňa 11 dlžníkov, ktorí boli na podnet EKO-VPS riešení súdnou cestou, resp. súdnym exekútorom, t.j. vymáhanie pohľadávok bolo zabezpečené nasledovne :
- NZ číslo 80/94 - pohľadávka vo výške 4.288,65 €. Rozsudkom OS BA I. bol dlžník zaviazaný zaplatiť uvedenú čiastku aj trovy konania. Exekučné konanie bolo neúspešné, nakoľko šetrením  vo veci zistenia stavu majetku povinného bola zistená jeho nemajetnosť /nie je vlastníkom žiadnej nehnuteľnosti, nepoberá dôchodok a nemá účet v žiadnom peňažnom ústave/. Pohľadávka je pripravená na odpis.
- NZ číslo 277/99 - pohľadávka vo  výške 26.176,45 €. V r.2001 bol podaný návrh na OS BA I. na zaplatenie dlžnej čiastky, ako i trov konania. Príslušný súd začal konať až   v r. 2005 a svojím uznesením konanie vo veci zastavil s tým, že povinný bol od 6.2.2002  z obchodného registra vymazaný ex offo. EKO-VPS odvolanie nepodal          z dôvodu, že pri odvolaní je potrebné zaplatiť súdny poplatok vo výške 5% z dlžnej sumy. Dlžník nevlastní žiaden majetok a Krajský súd v BA, ako odvolací orgán by uznesenie OS BA I. potvrdil, t.j. EKO-VPS by zbytočne hradil súdne poplatky. Pohľadávka bude navrhnutá na odpis.
- NZ číslo 249/00 - pohľadávka vo výške 1.174,07 €. Platobným rozkazom bol dlžník zaviazaný zaplatiť uvedenú čiastku a trovy konania. Súdnemu exekútorovi sa do dnešného dňa nepodarilo vymôcť nič. Pohľadávka bude navrhnutá na odpis.
- NZ číslo 194/00 - pohľadávka  vo výške 18.087,76 €. Platobným rozkazom bol povinný zaviazaný zaplatiť uvedenú čiastku a trovy konania. Pre nemožnosť doručenia platobného rozkazu odporcovi bolo vytýčené pojednávania a OS v Trenčíne vydal rozsudok, avšak len s podmienkou, že mu bol z dôvodu nezvestnosti ustanovený opatrovník za účelom vydania rozsudku. EKO-VPS naďalej zasielal upomienky  dlžníkovi /posledná je z 8.2.2011/. Pohľadávka je pripravená na odpísanie. 
- NZ číslo 73/01 - pohľadávka vo výške 1.756,62 €. Rozsudkom OS BA II. bol odporca zaviazaný zaplatiť uvedenú čiastku aj trovy konania. Dlžník je zo strany EKO-VPS vyzývaný k úhrade upomienkami.
- NZ číslo 265/01 - pohľadávka  vo výške 6.706,43 €. Rozsudkom OS z 23.6.2004 bol odporca zaviazaný zaplatiť uvedenú čiastku aj trovy konania. Ku dňu 15.10.2003 bol subjekt vymazaný z obchodného registra. Od 3.3.2006 do 26.11.2010 bolo preverovanou organizáciou zaslaných 5 žiadostí na OS BA I. vo veci oznámenia, či predmetná firma opätovne nezačala s podnikaním a či nie je zaregistrovaná                  v obchodnom registri.  Pohľadávka bude navrhnutá na odpis.
- NZ číslo 64/01 - pohľadávka vo výške 1.174,07 €. Platobným rozkazom OS BA III. bol odporca zaviazaný zaplatiť uvedenú čiastku aj trovy konania. Dlžník je zo strany kontrolovanej organizácie vyzývaný k úhrade upomienkami.
- NZ číslo 4/02 - pohľadávka  vo výške 367,46 €. Platobným rozkazom OS BA III. bol odporca zaviazaný zaplatiť uvedenú čiastku aj trovy konania. Dlžník je k úhrade vyzývaný upomienkami.
- NZ číslo 324/02 - pohľadávka  vo výške 522,47 €. OS Nové Zámky bol vydaný platobný rozkaz na zaplatenie uvedenej čiastky aj trov konania. Dlžník bol vyzývaný      k úhrade zasielaním upomienok.
- NZ číslo 317/03 - pohľadávka vo výške 1.820,37 €. Platobný rozkaz OS BA II. bol zrušený  pre nemožnosť doručiť ho odporcovi a vo veci bolo nariadené pojednávanie, kde rozsudkom OS BA II. bol odporca zaviazaný zaplatiť uvedenú čiastku aj trovy konania. Dlžník údajne nežije v SR, naďalej bol vyzývaný k úhrade. Pohľadávka je pripravená na odpis.
- NZ číslo 108/04 - pohľadávka  vo výške 1.896,66 €. Platobným rozkazom OS BA V. bol odporca zaviazaný zaplatiť uvedenú čiastku aj trovy konania. Dlžník je vyzývaný      k úhrade upomienkami. 
	Podľa vyjadrenia povereného zamestnanca organizácie, pohľadávky v nižšej výške neboli postúpené súdnemu exekútorovi z dôvodu vysokých poplatkov pre exekútora a podľa skúseností je vymožiteľnosť pohľadávok u exekútora minimálna.  
	Pohľadávky od 1.1.2006 mali k 31.12.2009 stav vo výške 8.108,24 € /účet 311/. Jednalo sa o 10 dlžníkov za prenájom v Tržnici. K 31.12.2010 predstavoval stav predmetných pohľadávok čiastku 4.556,11 €. Jednalo sa o 6 dlžníkov /NZ č. 451/06 -1.600,98 €, NZ č. 514/07 - 1.110,72 €, NZ č. 580/08 - 344,12 €, NZ č. 590/08 - 387,09€, NZ č. 590/09 - 405,92 €, NZ č. 607/09 - 707.208 €/,  u ktorých boli dané výpovede         z nájmu a vzniknuté pohľadávky boli, resp. sú naďalej vymáhané upomienkou, resp. platobným rozkazom OS, avšak vo väčšine prípadov boli písomné upomienky vrátené  z dôvodu neprevzatia listu adresátom v odbernej lehote. 
 	Kontrolou bolo zistené, že EKO-VPS pokračuje vo vymáhaní dlhodobých pohľadávok prostredníctvom súdneho exekútora a v prípade jeho stanoviska                 o nevymožiteľnosti pohľadávky a ekonomických možností organizácie boli pohľadávky navrhnuté  na odpísanie. Miestna rada MČ B-NM na svojom zasadnutí  dňa 29.9.2009  uznesením č. 29/16 schválila z vyššie uvedeného dôvodu odpis pohľadávok  EKO-VPS v celkovej výške 8.596,11 €. 
	
V súlade so zákonom č.431/2002 Z.z. o účtovníctve, čl.28, ods.4 a ods.5, písm. c/, Štatútu hl. m. SR Bratislavy bola v kontrolovanej organizácii vykonaná fyzická a dokladová inventarizácia majetku, zásob, záväzkov a pohľadávok ku dňu 31.12.2009. V súlade s účtovným stavom uvedeným vo výkaze Súvaha bolo vykonané porovnanie stavu fyzického so stavom účtovným. Inventarizácia pohľadávok bola vykonaná podľa štruktúry sledovania. V roku 2010 bola vykonaná mimoriadna inventarizácia ku dňu 31.10. a riadna ku dňu 31.12.2010. Kontrolou odpisovania majetku neboli zistené nezrovnalosti. Majetok je odpisovaný v súlade s platnými normami. Jednotlivé divízie podniku spracovali návrh na vyradenie HIM a DHIM, nadbytočného a neupotrebiteľného majetku.  Vyraďovacia komisia posúdila majetok navrhovaný na vyradenie a odsúhlasila jeho vyradenie. Pri vyraďovaní HIM organizácia požiadala o súhlas MZ MČ B-NM. Z uvedeného vyplýva, že organizácia pri vyraďovaní zastaralého a neupotrebiteľného majetku postupovala v súlade s jednotlivými ustanoveniami Zásad o narábaní s majetkom. V účtovnom majetku organizácie sa nenachádzajú administratívne objekty Divízie dopravných VPP, za pozemok organizácia uhrádza nájom firme Digesta, s.r.o., ďalej sa jedná o tri haly Husár na Divízii údržby verejnej zelene /organizácii neboli odovzdané inventarizačné karty/, nehnuteľný majetok po bývalom stredisku Školských služieb na Hálkovej ul. /organizácii neboli odovzdané inventarizačné karty/. Uvedené zistenia riešil MÚ B-NM. 
V súlade s § 17 zákona č. 523/2004 Z.z. o rozpočtových pravidlách v znení n.p. a Štatútom hl. m. SR Bratislavy č.50, ods. 5, písm. b/, starostom MČ B-NM boli povolené prekročenia zvýšených výdavkov nákladov kontrolovanej organizácie rozpočtovými opatreniami v roku 2009 na nákup herbicídov, na orezy stromov a frézovanie pňov, na nákup motorového vozidla, na nákup hubicového rozmetadla, opravy a nákupy náhradných dielov kontajnerového nosiča, nákup zimných pracovných odevov, na zabezpečenie mimoriadnych výdavkov na pohonné hmoty a tepelnú energiu, vyčistenie a vypratanie priestranstva DI Kramáre - Jahodová, vyradenie havarovaného vozidla Fiat Doblo a bolo povolené použitie účtu reprodukcie kontrolovanej organizácie na nákup pamäti do počítača za účelom jeho technického zhodnotenia. V roku 2010 sa jednalo o rozpočtové opatrenia starostu, a to o povolené prekročenia zvýšených výdavkov nákladov kontrolovanej organizácie na navýšenie nájomného s DPH pre prenajímateľa Digesta a.s., ochranný náter strechy Tržnica, ochranný náter oplotenia Kuchajdy, opravy betónových častí oplotenia Kuchajdy, zabezpečenia ošetrovania a údržby drevín, opravu havarijného stavu móla na Kuchajde, orezy stromov a frézovanie pňov, posypový materiál na zimnú údržbu, čistenie komunikácií nad rámec, nákup 3 motorových snežných fréz, nákup ošetrovacích chemických prostriedkov, kríkov a stromov, nákup plošiny na orezy stromov a hriadeľa čerpadla vykurovacieho okruhu v Tržnici, na údržbu verejnej zelene a poskytnutie finančnej zábezpeky pre výber elektronického mýta nákladných motorových vozidiel.  
	Na základe vyššieuvedených skutočností, kontrolná skupina hodnotí stav na úseku vypracovania a evidencie vnútroorganizačných noriem v náväznosti na platné zákony, ako  aj na úseku  evidencie a vymáhania pohľadávok za postačujúci.

k bodu 2/

	Základné podmienky predaja výrobkov a poskytovania služieb v Tržnici na Šancovej ul. č. 112 upravuje VZN MČ B-NM č. 4/1998, ktorým bol vydaný Trhový poriadok v objekte Tržnica. Trhový poriadok bol doplnený VZN MČ B-NM č.1/2000, VZN MČ B-NM č. 2/2000, VZN MČ B-NM č. 9/2000 a VZN MČ B-NM č. 3/2001. Dňom 30.10. 2010 nadobudlo účinnosť VZN MČ B-NM č. 6/2010, ktorým bol vydaný Trhový poriadok v objekte Tržnica, schválený MZ MČ B-NM dňa 12.10.2010, uznesením č. 25/10. Na Divízii Tržnica bolo v roku 2009 zaradených 23 zamestnancov a v r. 2010 to bolo 20  zamestnancov vrátane riaditeľa Divízie.
	Kontrolou, zameranou na prenájom prenosných predajných zariadení                   a prevádzkární v Tržnici v súlade s Prevádzkovým poriadkom v Tržnici, boli zistené nasledovné skutočnosti : 
	Prenájom prenosných predajných zariadení a prevádzkární je uskutočnený na základe písomnej žiadosti žiadateľa s doložením dokladov, ktoré preukazujú spôsobilosť na podnikanie /živnostenský list, koncesná listina, výpis z OR a iné doklady/. Kontrolou nájomných zmlúv za predajné prenosné zariadenie bolo zistené, že tieto sú medzi EKO-VPS ako správcom Tržnice a nájomcom uzatvorené v zmysle ustanovení Občianskeho zákonníka na dobu 1 roka. Nájomné zmluvy na prenájom prevádzkární sú uzatvorené v zmysle ustanovení zákona č. 116/1990 Zb. o nájme         v znení n.p. na dobu 5 rokov. Predmetné zmluvy obsahujú požadované údaje, ako predmet, účel nájmu a sú doložené výpočtovým listom. O uzatvorených nájomných zmluvách vedie kontrolovaná organizácia evidenciu.
	Krátkodobý prenájom prenosného predajného zariadenia, najviac na dobu 10 dní bol uskutočnený  bez uzatvorenia písomnej zmluvy formou blokovej platby. Riaditeľom EKO-VPS bol vydaný cenník denného nájmu na prenajímanie prenosných predajných zariadení.
	 Kontrolou výberu poplatkov za denný nájom neboli zistené nedostatky. Poverenou zamestnankyňou je vedená evidencia denného nájmu vrátane výpočtu tržieb za daný mesiac. Tržby denného nájmu vyberá dozorkyňa trhu a sú odovzdané na sekretariát riaditeľa divízie s doložením príjmových dokladov. Na divízii je vytvorená pokladňa a poverená zamestnankyňa, ktorá uskutočňuje pokladničné operácie, t.j. príjem finančných prostriedkov za prenájom a vystavovanie príjmových dokladov, má uzatvorenú dohodu o hmotnej zodpovednosti. Vybrané príjmy, t.j. tržby za prenájmy, sú raz týždenne odvedené do centrálnej pokladne na Halašovej ul. s podrobným rozpisom vybranej hotovosti.
	V súlade s VZN MČ B-NM č. 4/1998 bol listom starostu MČ B-NM č. Star-2751/2008 PA-258/2008 zo dňa 2.12.2008 stanovený limit nájmu za prenosné predajné zariadenia v Tržnici na rok 2009 v čistke 113.158,00 €. Uvedený limit bol rozhodnutím starostu MČ B-NM č. Star-2551, PA-325/2009 zo dňa 30.11.2009 upravený na čiastku 106.643,00 €. V uvedenom roku dosiahol nájom za prenosné predajné zariadenia čiastku 109.104,54 €.
	Pre rok 2010 bol listom starostu MČ B-NM č. Star-2550/2009, PA-326/2009        z 30.11.2009 stanovený limit nájmu v čiastke 106.643,- €. Tento limit bol rozhodnutím starostu MČ B-NM č. Star-2115/2010, PA-272/2010 z 30.11.2010 upravený na čiastku 96.750,00 €.  Nájom bol v uvedenom období dosiahnutý vo výške 100.234,05 €. 
	V roku 2009 bolo celkovo prenajatých v priemere 112 prevádzkární a v roku 2010 to bolo v priemere 107 prevádzkární /v priebehu roka sa počet prevádzkární menil          z dôvodu zrušenia, resp. vzniku novej prevádzkárne/. V sledovanom období boli            v prevádzke prevádzkárne, zamerané hlavne na sortiment: potraviny, kvety, textil, pohostinné služby, zmiešaný tovar, včelárske potreby, elektromateriál, drobné umelecké predmety, oprava obuvi a i..
	Zúčtovanie výnosov hospodárenia Tržnice bolo vykonané v zmysle rozhodnutia primátora hl .m. SR Bratislavy č. 2608/1993 zo dňa 1.9.1993 v pomere MČ BA - Nové Mesto 71%, MČ Rača 24% a MČ Vajnory 5%. Porovnaním výnosov a nákladov bolo zistené, že v roku 2009 bol dosiahnutý zisk Tržnice vo výške 53.752,96 €, pričom hrubý výnos Tržnice bol vo výške 952.562,85 €  a náklady boli vo výške 898.809,89 €. V roku 2010 bol dosiahnutý zisk vo výške 39.960,10 €, pričom hrubý výnos Tržnice bol vo výške 949.009,23 € a náklady boli vo výške 909.049,13 €. Finančné prostriedky pre MČ Rača a MČ Vajnory boli poukázané v nasledujúcom roku v súlade s rozhodnutím primátora hl. m. SR Bratislavy, t.j. za rok 2009 boli odvody realizované dňa 24.8.2010 /bankový výpis z účtu č. 124/. 
	Vykonanou kontrolou bolo ďalej zistené, že EKO-VPS mal uzatvorené pre obdobie kontrolovaných rokov okrem nájomných zmlúv v objekte Tržnica aj ďalšie zmluvy o nájme týkajúce sa divízie Tržnica. Ich  preverením neboli zistené nedostatky  a organizácia má o nich vedenú evidenciu. Jednalo sa o :
- Prenájom časti  obecného pozemku o výmere 15 m2 na umiestnenie príležitostného ambulantného predaja živých kaprov na dobu 4 dní  /Agrofarma Budmerice, s r.o./,
- Prenájom priestorov /3 m2/ na 1 deň za účelom straníckeho stretnutia v 2 dočasných stánkoch s pripojením na elektrickú energiu s cenou nájmu 3,-  €/deň za m2 a elektrická energia za 6,- €. 
- Prenájom časti obecného pozemku /80 m2/ za účelom ambulantného predaja vianočných stromčekov na dobu 10 dní s cenou nájmu 59,80 € a s cenou služieb /elektrická energia a odpad/ za 35,55 € /J. Šarkozi, BA/.	
	Preverením bolo zistené, že platby za krátkodobé nájmy boli uhradené                v hotovosti do pokladne EKO-VPS v deň podpísania nájomnej zmluvy v súlade s cenou nájmu. 
- Prenájom za účelom umiestnenia 2 ks nápojových automatov vo vchode od Krížnej ul. na priestore 2x1 m2 na dobu do 31.12.2014 s výškou nájmu 39,50 € za 1ks automatu/mesiac /Delikomat s r.o.,Stupava/. Bolo zistené, že predchádzajúci súhlas na uzatvorenie nájomnej zmluvy dal starosta MČ B-NM dňa 2.11.2009, č.Star-2412/09. Súčasťou nájomnej zmluvy bol výpočtový list a splátkový kalendár.
- Prenájom časti plochy na 2 informačné tabule v Tržnici / Unimedia s r.o.,BA/ o rozlohe 3,92 m2 na dobu 1 roka.   
- Prenájom časti pozemku o rozlohe 5m2 na umiestnenie predajného novinového stánku pred Tržnicou so samostatným elektrickým meraním na dobu určitú do 31.12.2014 s cenou nájmu 166 €/ročne a platbou v štvrťročných splátkach na účet prenajímateľa.
- Zmluva zo dňa 18.12.2007, uzatvorená medzi EKO-VPS ako dodávateľom                   a odberateľom Prvá distribučná spoločnosť s r.o. BA vo veci odberu elektrickej energie  z elektrického rozvodu EKO-VPS pre účely napojenia sa z rozvodu Tržnice a platenia za odobraté množstvo elektrickej energie. Cena za elektrickú energiu bola účtovaná na základe fakturácie pre EKO-VPS dodávateľom ZSE a .s. BA. Zmluva bola uzatvorená na dobu určitú do 31.12.2008. Kontrolnej skupine nebol predložený dodatok č.1             a dodatok č.2 k predmetnej zmluve, nakoľko podľa vyjadrenia zodpovednej pracovníčky tieto im neboli ani na základe písomného vyžiadania /dňa 4.4.2011/ odberateľom doručené.
- Prenájom prevádzkárne - reštaurácia s diskobarom v suteréne Tržnice/1021,31 m2/    s cenou nájmu 30,- €/m2/rok + kasíno - herňa /183m2/ s cenou nájmu 95,- €/m2/rok na dobu od 1.6.2009 do 31.12.2018 /Las Vegas International s r.o./.
- Prenájom prevádzkárne - kuchyňa na II. posch. v Tržnici na dobu od 1.1.2010 do 31.12.2010 s cenou nájmu 274,45 €/mesačne a cenou za služby 430,- €/mesačne. /Magic Food s r.o./.
- Prenájom časti pozemku o výmere 125 m2 za účelom vybudovania drevenej terasy    k stravovaciemu zariadeniu na dobu od 15.5.2009 - 30.9.2009 a od 14.5.2010 -30.9.2010 s cenou nájmu 4,- € za 1m2/rok s platbou v hotovosti /Stavrex plus s r.o./.
- Prenájom priestoru o výmere 2 m2 pri vchode do Tržnici za účelom bezplatného merania tukov pre štúdio zdravia Wellness na dobu od 1.1. do 15.12..2009 a 2010 /K.Tomázyová/.
- Prenájom časti obecného pozemku, na ktorom sú zriadené 2 parkoviská pri objekte Tržnica za účelom prevádzky platenej služby za zaparkovanie motorového vozidla. Nájomná zmluva s nájomcom /G.Salayová/ zo dňa 13.4.1999 bola uzatvorená na dobu určitú od 15.4.1999 do 15.4.2004. Dodatkom č. 3 k predmetnej zmluve bola doba nájmu predĺžená do 30.4.2009 a Dodatkom č. 4 k predmetnej zmluve bola doba nájmu predĺžená do 31.12.2014. Cena nájmu bola dohodnutá vo výške 10.990,- €     /331.080,- Sk/ ročne a za spotrebu el. energie /rampy, núdzové osvetlenie, elektronické registračné pokladne/ podľa výpočtu čiastku 117,60 €  /3.544,- Sk/ štvrťročne. 
	V súlade s Trhovým poriadkom je v objekte Tržnica vedená kniha prianí, sťažností a podnetov. Bolo zistené, že v priebehu sledovaného obdobia, t.j. 7.7.2010 bolo dozorkyňou trhu za prítomnosti vedúceho prevádzky zaznamenané nahlásenie pádu návštevníčky Tržnice na poškodenej časti dlažby, ktorá bola následne opravená.  
	
	Na základe predložených dokladov bolo zistené, že bežné výdavky na rok 2009 boli pre divíziu Tržnica rozpočtované v objeme 691.506,78 €, úpravou bol rozpočet navýšený na 749.223,06 € a čerpanie predstavovalo čiastku 951.218,01 €. Kapitálové výdavky v danom roku čerpané neboli. Na rok 2010 boli bežné výdavky rozpočtované   v objeme 960.071,61 € a čerpanie bolo vo výške 935.850,35 €. Kapitálové výdavky boli v danom roku čerpané vo výške 10.240,71 €.
	Preverením dokladov, preukazujúcich čerpanie výdavkov v hodnotenom období, boli zistené nasledovné skutočnosti :
	Na mzdy pre rok 2009 boli schválené výdavky vo výške 149.372,63 € a čerpanie bolo vo výške 161.424,92 €. Na rok 2010 boli tieto výdavky schválené vo výške 244.378,51 € a čerpané boli vo výške 176.277,57 €.
	Odvody do fondov a poistenia /zákonné zdravotné poistenie, fond zamestnanosti, starobné poistenie, invalidné poistenie, rezervný fond.../ boli pre rok 2009 rozpočtované  vo výške 69.640,85 €, po úprave rozpočtu vo výške 64.281,85 € a čerpanie predstavovalo čiastku 85.933,40 €. Pre rok 2010 boli uvedené odvody rozpočtované vo výške  54.694,05 € a čerpané boli vo výške 56.702,77 €.
	Kontrolou účtovných dokladov bolo zistené, že v mesiaci december 2010 bolo riaditeľovi divízie Tržnica vyplatené odstupné /účet 527 400/ vo výške 6.621,- €. Podľa zápisu z porady kontrolovanej organizácie zo dňa 22.9.2010 bola z dôvodu zvýšenia efektívnosti práce a hospodárneho vynakladania finančných prostriedkov agenda "riaditeľ divízie Tržnica" ku dňu 31.12.2010 z organizačných dôvodov /§ 63, ods.1/, písm. b/, ZP/ zrušená. Zrušenie predmetného funkčného miesta bolo prerokované         v odborovej organizácii pri EKO-VPS dňa 11.11.2010, o čom bol doložený záznam. Dňa 16.11.2010 bola vtedajšiemu riaditeľovi divízie Tržnica doručená dohoda o skončení pracovného pomeru z organizačných dôvodov s poukazom na to, že sa na základe rozhodnutia zamestnávateľa o racionalizačných opatreniach stal nadbytočným.             V súlade s ustanovením § 76, ods.1 a 2/, ZP a platnej Kolektívnej zmluvy organizácie, bolo zamestnancovi  vyplatené odstupné vo výške 6 priemerných mesačných platov, t.j. 6.621,- €. V súvislosti s vyššie uvedeným bol riaditeľom  EKO-VPS vydaný dodatok     č. 1/2011 k Organizačnému poriadku, ktorým bola agenda "riaditeľ divízie Tržnica" zrušená v plnom rozsahu a bola vytvorená agenda „vedúci prevádzky Tržnica".
	Na tovary a služby boli pre rok 2009 schválené finančné prostriedky vo výške 472.493.30 €, úpravou rozpočtu boli navýšené na 535.568,58 € a čerpanie bolo vo výške 703.859,69 €.  Z toho čerpanie výdavkov na energie bolo vo výške 517.236,07 € oproti rozpočtu vo výške 357.916,95 €. Zvýšené čerpanie bolo spôsobené nárastom cien tepelnej a elektrickej energie. Čerpanie výdavkov na vodné, stočné bolo vo výške 41.439,48 € oproti schválenému rozpočtu vo výške 33.193,92 €.
	Pre rok 2010 boli uvedené výdavky schválené v objeme 647.959,05 € a čerpanie predstavovalo čiastku 687.267,72 €. Z toho čerpanie výdavkov na energie bolo vo výške 468.807,61 € oproti schválenému rozpočtu vo výške 400.603,43 €. Čerpanie výdavkov na vodné, stočné bolo v objeme 43.830,34 € oproti rozpočtu vo výške 40.965,92 €.
	Kontrolou účtovných dokladov, súvisiacich s čerpaním výdavkov na nákup tovaru  pre divíziu Tržnica bolo zistené, že poverená zamestnankyňa divízie mala                      v sledovanom období uzatvorenú dohodu o hmotnej zodpovednosti, ktorou prevzala hmotnú zodpovednosť za finančnú zálohu na operatívny drobný nákup materiálov           a tovarov, a to v roku 2009 vo výške 166,- € a v roku 2010 100,- €. Jednalo sa o nákup kancelárskych potrieb, čistiacich prostriedkov, elektroinštalačný materiál, výrobu kľúčov a iného tovaru. Kontrolou pokladničných dokladov neboli zistené nedostatky. Vyúčtovanie drobného nákupu bolo poverenou zamestnankyňou predložené                  v centrálnej pokladni na Halašovej ul. a obsahovalo doklady preukazujúce nákup tovaru  a nákup bol odsúhlasený riaditeľom divízie.
          Kontrolou výdavkov v oblasti služieb bolo zistené, že v preverovanom období bol zabezpečovaný rozbor odpadových vôd znečistených tukmi a olejmi organického pôvodu zo stravovacích zariadení, ktoré Mestská tržnica produkuje. Pred vypustením do verejnej kanalizácie sú prečisťované v lapačoch tukov. V súvislosti s uvedeným  EKO-VPS uzatvoril zmluvu o dielo so zhotoviteľom Bel Novamann International             s r.o. BA na dobu určitú od 2.1.2009 do 31.12.2009. Predmetná zmluva bola zo strany objednávateľa z dôvodu nedostatku finančných prostriedkov listom zo dňa  3.11.2009 ukončená. Dňa 24.9.2009 kontrolovaný subjekt uzatvoril zmluvu o dielo so zhotoviteľom Aquaseco, s r.o., Ivanka pri Dunaji na dobu neurčitú, ktorej predmetom boli odbery, doprava a rozbory vzoriek odpadových vôd v objekte mestská tržnica. Zmluva nadobudla účinnosť dňom 1.9.2009. K predmetnej zmluve bol vypracovaný dodatok     č. 1, ktorým bol menený a doplnený „rozsah a zhotovenie diela" a „cena za vykonanie diela". Kontrolou faktúr /napr. fa č. 20088922, 2009102354, 2009103495, 2009104960, 9806, 10006, 10216, 10450, 10610, 10861 a i./ za poskytnuté služby neboli zistené nedostatky. Zo strany zhotoviteľa boli fakturované zmluvne dojednané ceny.                 O vykonaných rozboroch odpadových vôd boli vypracované Protokoly o skúške vzorky. 
	V rámci služieb bola realizovaná výmena VARTA batérií a rekonštrukcia rozvádzača v Tržnici na základe zmluvy o dielo zo dňa 8.2.2010 so zhotoviteľom Battery Service Slovakia s r. o. BA, uzatvorenej po preskúmaní 3 cenových ponúk na predmetné služby. Cena diela, t.j. cenová ponuka zhotoviteľa bola vo výške 24.713,44 € vrátane DPH. Kontrolou účtovných dokladov neboli zistené nedostatky. Fakturovaná čiastka bola v súlade so zmluvne dojednanou cenou diela. Súčasťou faktúry bol protokol o vykonaní diela č. 2010042. Úhrada faktúry bola realizovaná príkazom na účet zhotoviteľa dňa 14.5.2010.
	Deratizácie a dezinsekcie objektu Tržnica boli v sledovanom období  zabezpečené firmou F. Kliment / fa. č. 2009035, 2009141, 2010023, 2010044, 2010045/. K faktúram boli vypracované protokoly o vykonaných prácach. 
	V rámci  čerpania finančných prostriedkov v položke služby bolo zabezpečené opakované školenie obsluhy zdvíhacieho zariadenia /fa. č. 20100021 zo dňa 3.5.2010/   v sume 170,- €. K faktúre bola doložená objednávka a záznam o vykonanom školení. 
	V roku 2010 bolo vykonané čistenie kanalizačnej prípojky z budovy Tržnice        /fa. č. 62710, 62410/ v sume 1.182,86 €. Kontrolou účtovných dokladov neboli zistené nedostatky. Práce boli zabezpečené na základe objednávky a boli prevzaté objednávateľom. Súčasťou faktúry bol výkaz zabezpečených prác. 
	Kontrolou bolo ďalej  zistené, že uloženie odpadu z Tržnice /ako i ostatný odpad z EKO-VPS/ na skládku a jeho zneškodnenie v zmysle zákona o odpadoch bolo od 1.10.2008 zabezpečované odberateľom Ekolo s r. o. Senec na základe uzatvorenej zmluvy. Od 1.1.2010 na základe dohody, výkon práv a povinností vyplývajúcich             z predmetnej zmluvy realizuje spoločnosť AVE s r. o. BA  /fa č. 299100143, 299100163, 199100252, 2701001003, 2701003126 a i./.
	Poskytovanie strážnej služby v priestoroch mestskej tržnice a priľahlého parkoviska bolo v sledovanom období zabezpečované fy Securiton Servis s r. o. na základe zmluvy č. 16/1995 a schválených 11-tich dodatkov k predmetnej zmluve, upravujúcich cenu poskytovaných služieb a výkon bezpečnostných pracovníkov. Kontrolou účtovných dokladov neboli zistené nedostatky, platby za výkon služieb boli hradené mesačne na základe faktúry ich  poskytovateľa vykonané v predošlom mesiaci v súlade so zmluvne dojednanými cenami /napr. fa č. 129000643, 129000803, 129000884, 120000095/. Celkové náklady za poskytnutie strážnej služby v roku 2009 boli vo výške 27.648,76 € a v roku 2010 boli uvedené náklady vo výške 35.349,64 €.
	 Na opravy a údržbu boli pre rok 2009 rozpočtované finančné prostriedky vo výške 13.786,53 €, úpravou rozpočtu boli navýšené na 24.193,29 € a čerpanie predstavovalo čiastku 18.499,50 €. Pre rok 2010 boli uvedené výdavky schválené         v objeme 23.966 € a čerpanie bolo vo výške 16.672,10 €.
	Kontrolná skupina v súvislosti so zabezpečením prác, týkajúcich sa opráv           a údržby väčšieho rozsahu v objekte Tržnica preverila účtovné doklady, kde nezistila nedostatky závažnejšieho charakteru. Menej závažné nedostatky, t.j. že práce neboli preukázateľne prevzaté objednávateľom na účtovnom doklade - faktúra, pracovný list    a pod./napr. fa č. 2009024, 201016, 2009024/, boli prerokované v priebehu výkonu kontroly. Za sledované obdobie boli preverené nasledovné účtovné doklady : 
- fa č. 5900013 zo dňa 13.2.2009 - bolo zabezpečené odstránenie havarijného stavu dodávkou a montážou gumeného kompenzátora vnútorného okruhu vykurovania           v sume 1.157,20 €. Práce boli zrealizované na základe objednávky schválenej riaditeľom podniku po predložení cenovej ponuky zhotoviteľa. 
 - fa č. 2009024 zo dňa 26.2.2009 - bola realizovaná oprava lisovacieho kontajnera       v sume 6.126,12 €. Bola doložená objednávka odsúhlasená riaditeľom podniku a rozpis prác a použitého materiálu.
- fa č. 120100034 z 13.1.2010 v sume 95,13 € a fa č. 120100055 zo dňa 18.1.2010       v sume 82,61 €  - oprava stroja Gamma 45. Oprava bola zabezpečená na základe objednávky a súčasťou faktúry bol servisný list.
- fa č. 201016 zo dňa 16.4.2010 - bola zabezpečená výmena čerpadla v sume    4.974,20 €. Práce boli realizované na základe objednávky po predložení cenovej ponuky dodávateľa. 
- fa č. 83010114 zo dňa 14.9.2010 - oprava kompresora v sume 1.143,15 €. Výkon prác bol realizovaný na základe objednávky a k faktúre bol doložený pracovný list.
- fa č. 11410114 zo dňa 11.10.2010 - oprava chladiaceho zariadenia v sume 455,65 €. Faktúra bola doložená objednávkou a práce boli prevzaté na pracovnom zúčtovacom liste.
- fa č. 2010236 zo dňa 1.12.2010 - výmena skiel v tržnici v sume 329,80 €. Boli doložené požadované doklady /objednávka, pracovný výkaz/. 
	Odborné prehliadky /revízie/ výťahov a vykonanie mazania nosných prevodových, vodiacich zariadení v objekte Tržnica boli v sledovanom období realizované zhotoviteľom J. Póňa, BA na základe uzatvorenej zmluvy o dielo na dobu určitú, a to od 1.1.2009 do 31.12.2009 a od 1.1.2010 do 31.12.2010. Preverením bolo zistené, že revízie boli vykonané štvrťročne a mazanie výťahov v mesačných intervaloch so zápisom do revíznej knihy v Tržnici v súlade so zmluvou. Kontrolnej skupine boli predložené pracovné výkazy z vykonaných revízií a servisu predmetných výťahov.  Kontrolou faktúr / fa č. 920162, 920295, 920673, 20133, 20551,21530 a i./ neboli zistené nedostatky.
	Vykonanie odborných prehliadok a odborných skúšok /revízie/ elektrického zariadenia a bleskozvodov v priestoroch Tržnice bolo zabezpečené zhotoviteľom           J. Naništom na základe uzatvorenej zmluvy o dielo na dobu určitú, a to od 1.1.2009 do 31.12.2009 a od 1.1.2010 do 31.12.2010. Kontrolou fakturácie /fa č. 32009, 82009, 92009, 112009, 32010, 52010 a i./ neboli zistené nedostatky a k vykonaným odborným prehliadkam a odborným skúškam boli zhotoviteľom vypracované správy.
	Servis chladiaceho stroja v Tržnici bol zabezpečený fy ABC Klima s r.o. na základe uzatvorenej zmluvy o dielo. Kontrolou účtovných dokladov neboli zistené nedostatky. K faktúram boli doložené objednávky a pracovný list s popisom prác.          O vykonaní servisu chladiaceho stroja /2x ročne/ boli dodávateľom vypracované Protokoly, prevzaté riaditeľom divízie Tržnica.
	Dňa 4.5.2010 EKO-VPS uzatvoril zmluvu o dielo so zhotoviteľom Turist klub, BA, ktorej predmetom bolo odstránenie starého náteru syntetickej farby na kovovej časti strechy Tržnice o rozlohe 1 300m/2, odmastenie celej plochy, základný náter a vrchný náter 	strechy. Cena diela bola vo výške 21.500,- € vrátane DPH a dohodnutý termín odovzdania prác bol 15.5.2010. Preverením dokladov v súvislosti s vykonaním predmetných prác neboli zistené nezrovnalosti. Práce boli protokolárne odovzdané       a prevzaté v zmysle zmluvy o dielo dňa 14.5.2010. Faktúrou č. 5/2010 a 12/2010 bola objednávateľovi fakturovaná  cena diela v zmluvne dohodnutej výške. 
	V súvislosti so zabezpečením vyššie uvedenej akcie bolo Rozpočtovým opatrením starostu MČ B-NM č. 5/2010 povolené prekročenie zvýšených bežných výdavkov na údržbu vo výške 21.500,- €. Krytie požadovaných mimoriadnych výdavkov organizácie bolo zabezpečené z poskytnutých zvýšených príjmov fyzických osôb            z magistrátu hl. m. SR Bratislavy pre MČ B-NM. 
	V rámci kapitálových výdavkov /pol. 718004 - Rekonštrukcia a modernizácia prevádzkových strojov a prístrojov, zariadení, techniky a náradia/ bola v roku 2010 zabezpečená rekonštrukcia havarijného stavu a modernizácia vykurovacieho systému   a osadenie 2 nových obehových čerpadiel v objekte Tržnica. Na uvedenú akciu bol Rozpočtovým opatrením starostu MČ B-NM č. 19/2010  povolený presun rozpočtových prostriedkov v časti kapitálové výdavky v čiastke 11 tis. € zo schváleného nákupu pojazdnej plošiny na orezy stromov. 
	Kontrolou súvisiacich dokladov bolo zistené, že  predmetnú investičnú akciu zabezpečoval zhotoviteľ na základe uzatvorenej zmluvy o dielo zo dňa 5.11.2010. Cena diela bola vo výške 10.925,39 € a doba rekonštrukcie bola dohodnutá v čase od 8.11.2010 do 15.11.2010. Preverením fakturácie a jej úhrady neboli zistené nedostatky. Fakturovaná čiastka /fa č. 100024 zo dňa 12.11.2010/ za zhotovenie diela bola v súlade so zmluvne dojednanou cenou diela a úhrada bola realizovaná v hotovosti dňa 16.11.2010 v zmysle predmetnej ZoD. Práce boli protokolárne odovzdané a prevzaté dňa 12.11.2010 a bola vypracovaná revízna správa. Uvedený dlhodobý majetok /stroje a prístroje/ bol protokolom zaradený do používania dňa 17.12.2010,  pod inventárnym číslom 490. 
	Na základe zistených skutočností, kontrolná skupina hodnotí stav v oblasti čerpania výdavkov a plnenia príjmov týkajúcich sa divízie Tržnica za postačujúci           a v súlade so schváleným rozpočtom.

K bodu 3/

	Divízia dopravných a verejnoprospešných prác /DD a VPP/ EKO-VPS pri výkone samosprávnych funkcií MČ B-NM zabezpečuje verejnoprospešné služby v činnostiach ako je zimná a letná údržba miestnych komunikácií III. a IV. kategórie, verejných priestranstiev a parkovísk, odvoz komunálneho odpadu veľkoobjemovými kontajnermi, likvidácia nelegálnych skládok odpadu, vyberanie malých nádob na odpad, rozvoz pitnej vody obyvateľom bez vodovodu, vyberanie žúmp, septikov        a prečisťovanie kanalizačných rozvodov vlastných prevádzok, ako aj autodoprava a zásobovanie pohonnými hmotami pre ostatné divízie organizácie.

DD a VPP má 23 zamestnancov, z toho 20 v robotníckych povolaniach            a 3 administratívnych pracovníkov. K dispozícii má v súčasnosti 29 motorových vozidiel a pracovných strojov, z toho jeden traktor, 3 osobné motorové vozidlá,           4 dodávky a 21 pracovných strojov a nákladných motorových vozidiel.
Vecné plnenie úloh vychádza z výkonov, ktoré sú koordinované rámcovými plánmi ako Operačný plán zimnej údržby miestnych komunikácií, Operačný plán letného a jesenného čistenia komunikácií, Plán odvozu objemového odpadu, Plán pristavovania veľkoobjemových kontajnerov pre jarné a jesenné upratovanie a nárazových prác, ktoré reagujú na podnety starostu, poslancov, ako aj občanov mestskej časti.
 
Kontrola DD a VPP EKO-VPS bola zameraná na vykazovanie a potvrdzovanie výkonov pri zabezpečovaní jednotlivých činností, úplnosť údajov v prevádzkových dokladoch o vozidle, prípadne pracovnom stroji, vyhodnotenie dodržiavania noriem spotreby pohonných hmôt a olejov, vykonávanie opráv a údržby motorových vozidiel a pracovných strojov, nákup a spotrebu náhradných dielov a materiálov a preverenie bezpečnosti práce v činnosti Divízie /revízne správy z vyhradených technických zariadení, školenia vodičov a vykonávanie pravidelných prehliadok BOZP/.
Základnou internou normou pre riadenie dopravy v EKO-VPS je "Dopravno-prevádzkový poriadok", vydaný v máji 1997, novelizovaný dodatkom č. 1/2002 dňa 21.2.2002 a dodatkom č. 1/2010 dňa 27.5.2010. Dopravno-prevádzkový poriadok je spracovaný v súlade so zákonom č. 8/2009 Z.z. o premávke na pozemných komunikáciách, Vyhláškou č. 9/2009 MV SR, ktorou sa vykonávajú niektoré ustanovenia zákona o premávke na pozemných komunikáciách, Vyhláškou Slovenského úradu bezpečnosti práce a Slovenského banského úradu č. 208/1991 Zb. o bezpečnosti práce a technických zariadení pri prevádzke, údržbe a opravách vozidiel, Vyhláškou Ministerstva dopravy, pôšt a telekomunikácií SR č. 725/2004 Z.z. o podmienkach premávky vozidiel na pozemných komunikáciách a Vyhláškou Ministerstva zdravotníctva o zdravotnej spôsobilosti na vedenie motorového vozidla. Dopravno-prevádzkový poriadok je záväzný pre všetkých zamestnancov organizácie     v rozsahu ich zaradenia a príslušné ustanovenia poriadku sú záväzné i pre cudzích zamestnancov a dopravné prostriedky, ktoré sa nachádzajú v areáli podniku.                 V Dopravno-prevádzkovom poriadku ale chýba zapracovanie zákona č. 25/2007 Z.z. o elektronickom výbere mýta za užívanie vymedzených úsekov pozemných komunikácií do prevádzky nákladných motorových vozidiel, ktoré musia v súčasnosti používať palubnú jednotku v aute, pohybujúcom sa po určených komunikáciách z dôvodu vypočítania mýtneho poplatku.
Dopravno-prevádzkový poriadok rieši organizáciu efektívneho využívania osobných a nákladných vozidiel, ako i pracovných strojov, s cieľom dosiahnuť účelné   a hospodárne využívanie dopravného parku, pri dodržaní zásad hospodárnosti, bezpečnosti a ochrany zdravia pri práci, s určením pracovných postupov pri zabezpečovaní požadovaných dopravných výkonov. Dopravno-prevádzkový poriadok sa podrobne zaoberá organizáciou vnútropodnikovej dopravy, kde podrobne, okrem iného, rozoberá povinnosti vodičov pred uskutočnením jazdy, oprávnenie vedúcich pracovníkov na podpísanie príkazu na jazdu pre motorové vozidlá, evidenciu spotreby pohonných hmôt na jednotlivé vozidlá a jej mesačné vyhodnocovanie, určenie miesta parkovania motorových vozidiel, ich označenie a vykonávanie kontroly technického stavu vozidiel a strojov pred jazdou, počas jazdy a po skončení denného výkonu. Dopravno-prevádzkový poriadok ďalej určuje prevádzkové tlačivá, ktorých vzory tvoria jeho prílohu, ako je napr. Záznam o prevádzke vozidla nákladnej dopravy, Záznam o prevádzke vozidla osobnej dopravy, Vozový zošit, Súbor základných údajov                o prevádzke motorového vozidla a pod. Osobitné články sa zaoberajú určením limitu spotreby pohonných hmôt na jednotlivé motorové vozidlá a pracovné stroje, údržbou     a opravou motorových vozidiel a pracovných strojov a vykonávaním technických prehliadok. Uvedený dokument jednoznačne vymedzuje povinnosti vodičov, ako aj ich nadriadených pri prevádzke motorových vozidiel.
	Kontrolná skupina, na základe Dopravno-prevádzkového poriadku, vykonala kontrolu vykazovania a potvrdzovania prepravných výkonov pri zabezpečovaní jednotlivých činností divízie. Kontrola bola vykonaná súčasne s kontrolou úplnosti údajov v prevádzkových dokladoch o vozidle, a to pri kontrole "Záznamov o prevádzke vozidiel nákladnej dopravy" spolu s Vozovými zošitmi jednotlivých motorových vozidiel za roky 2009 a 2010. Ku kontrole boli náhodne vybrané nasledovné nákladné motorové vozidlá a pracovné stroje:
1/ LIAZ -  cisterna, EČV - BA 570 HJ, vodič p. Jurík,
2/ LIAZ RN - /ramenový nakladač  na prevoz veľkoobjemových kontajnerov/, EČV -           BA 573 HJ vodič p. Vojtek,
3/ LIAZ RN - EČV BA 581 HJ , vodič p. Jurík,
4/ BUCHER, EČV - BA 949 LL, vodič p. Bartovič,
5/ MULTICAR, EČV - BL 267 AH, vodič p. Čiško,
6/ BUCHER CITY CAT – pracovný stroj - zametacie auto bez EČV, vodič p. Jankovič,
7/ UNC 600 – univerzálny nakladač bez EČV, vodič p. Moravčík,
a osobné motorové vozidlá
8/ Š – Fabia, EČV - BA 498 GA, vodička p. Pšenčíková,
9/ Š – Fabia, EČV - BA 583 HJ, vodič p. Nýdr,
ako aj dodávkové motorové vozidlo
10/ CITROEN, EČV - BA 410 NS, vodič p. Slovák.

	V zmysle Dopravno-prevádzkového poriadku, každé použitie motorového vozidla musí byť zapísané v „Zázname o prevádzke vozidla nákladnej dopravy" alebo „Zázname o prevádzke vozidla osobnej dopravy“. Pred každým použitím nákladného motorového vozidla, prípadne pracovného stroja, musí byť na základe harmonogramu prác, prípadne aktuálnych požiadaviek, vystavený „Príkaz na jazdu“, ktorý je súčasťou tlačiva Záznam o prevádzke vozidla nákladnej dopravy a ktorý musí podpísať Dopravno-prevádzkovým poriadkom oprávnený vedúci pracovník. Príkaz na jazdu musí byť dôsledne podľa predtlače vyplnený. Na základe príkazu na jazdu je dopravným referentom vystavený "Záznam o prevádzke vozidla nákladnej dopravy", do ktorého vodič zaznamenáva predpísané údaje do predtlačených koloniek a ktoré sú po skončení jazdy potvrdené podpisom zodpovednej osoby za prepravu. Záznam              o prevádzke vozidla nákladnej dopravy má platnosť jeden deň a je možné pre jedno motorové vozidlo vystaviť viac Záznamov v príslušný deň, a to vtedy, keď motorové vozidlo je poskytnuté na výkon viacerým odberateľom výkonov. Záznam o prevádzke vozidla nákladnej dopravy je následne odovzdaný dopravnému referentovi, ktorý následne odkontroluje úplnosť vyplnenia Záznamu a ak je správne vyplnený, zaradí ho do ďalšieho spracovania.
	Pre vozidlá osobné a dodávkové, ktoré sú referentsky riadené, si vystavuje vodič na základe príkazu na jazdu "Záznam o prevádzke vozidla osobnej dopravy" na príslušný deň, do ktorého zapisuje podľa predtlače všetky údaje o vykonávanej preprave, podobne, ako je to u vozidiel nákladnej dopravy. Pri pravidelných jazdách je na základe "Žiadanky na prepravu" vystavený príkaz na jazdu na celý mesiac vopred. Príkaz na jazdu je v zmysle Dopravno-prevádzkového poriadku podpísaný oprávneným vedúcim pracovníkom. Po skončení jazdy musí byť Záznam potvrdený podpisom oprávneného vedúceho pracovníka. Na konci pracovného týždňa sú záznamy odovzdané dopravnému referentovi, ktorý odkontroluje úplnosť vyplnenia Záznamu a ak sú správne vyplnené, zaradí ich do ďalšieho spracovania.. 

	Kontrolou záznamov bolo zistené, že u vozidiel nákladnej dopravy uskutočnenú prepravu nákladov rozpíše vodič do príslušných riadkov tlačiva Záznam o prevádzke vozidla nákladnej dopravy s uvedením všetkých potrebných údajov, ako je čas začatia   a ukončenia jazdy, druh prevážaného materiálu a jeho hmotnosť, odjazdené kilometre, spotrebu pohonných hmôt a pod. Objednávateľ prepravy potvrdí správnosť uvádzaných údajov v príslušnej kolonke svojím podpisom. Pri prevádzke nákladných motorových vozidiel neboli zistené nedostatky. 
	Pri kontrole "Záznamov o prevádzke vozidiel osobnej dopravy" bol v niekoľkých prípadoch u vodiča p. Nýdra zistený nedostatok v rozpisovaní a potvrdzovaní vykonaných jázd. Jazdy neboli popísané podľa miesta určenia výkonu, ale len všeobecne - jazda BA mesto, so súhrnným údajom o odjazdených kilometroch. Jazdy neboli potvrdené zodpovedným pracovníkom, určeným v Dopravno-prevádzkovom poriadku, ale boli podpísané vedúcim pracovníkom vodiča. Po prerokovaní zisteného nedostatku s riaditeľom organizácie bola zabezpečená náprava, a to poučením             p. Nýdra o rozpisovaní jázd a nutnosti podpisu určenej osoby.
	Úplnosť údajov v prevádzkových dokladoch o vozidle, ktorými sú "Vozový zošit", "Záznam o prevádzke motorového vozidla" a "Súbor základných údajov o motorovom vozidle", bola uskutočnená na vyššie popísaných vybraných motorových vozidlách. Kontrola zistila, že vo "Vozovom zošite" sú u všetkých kontrolovaných vozidiel vedené všetky predpísané údaje. Vo Vozových zošitoch jednotlivých motorových vozidiel boli preverené zápisy o zaradení vozidla do prevádzky, jeho pridelení vodičovi,                    o vykonaných kontrolách technického stavu, vykonanej povinnej údržbe, výmene olejov, pri zapísaní ubehnutých kilometrov ku dňu vykonania niektorého z uvedených úkonov. Vo Vozových zošitoch boli ďalej odkontrolované zápisy o opravách motorových vozidiel a vykonaných technických ošetreniach, a to na základe opráv vykonaných vlastnou dielňou, prípadne  faktúr za opravy vykonané dodávateľským spôsobom. 

	Kontrolou vyššie uvedených dokladov za roky 2009 - 2010 pre vybraté vozidlá neboli zistené  nedostatky.

	Pre ucelený prehľad o prevádzke a činnosti motorového vozidla sa denné záznamy prepisujú do mesačného prehľadu "Súbor základných údajov o prevádzke motorového vozidla", kde sa zapisujú vybrané údaje, potrebné pre vyhodnotenie prevádzkových ukazovateľov motorového vozidla. Z uvedeného Súboru základných údajov sa vyhodnocujú stanovené normy spotreby pohonných hmôt, olejov a kilometrické výkony autoplášťov - pneumatík a iné údaje pre potrebu štatistických výkazov a vnútropodnikové riadenie. Pri kontrole uvedených dokladov neboli zistené žiadne nedostatky pri prepise z prvotných dokladov.
	Pre ekonomiku dopravy má najväčší význam stanovenie optimálnej spotreby pohonných hmôt a olejov motorových vozidiel. Na EKO - VPS je spracovaná vnútorná smernica "Normy spotreby pohonných hmôt a olejov, kilometrické výkony autoplášťov - pneumatík", v ktorej je pre každé motorové vozidlo, pracovný stroj a ručné motorové náradie používané v divízii údržby zelene, ako sú ručné motorové píly, obkášačky, krovinorezy a elektrocentrálu v divízii lanovej dráhy stanovená norma spotreby pohonných hmôt, vychádzajúca z technickej dokumentácie motorového vozidla, prípadne stroja a zohľadňujúca prevádzkové a klimatické pomery, v ktorých sa motorové vozidlo, prípadne stroj používa. Pre každé nové motorové vozidlo, pracovný stroj alebo ručné motorové náradie je z technickej dokumentácie spracovaná normovaná spotreba pohonných hmôt, olejov a kilometrické výkony pneumatík, ktorú  formou "Dodatku" k Normám spotreby pohonných hmôt a olejov, kilometrických výkonov autoplášťov - pneumatík" stanovuje riaditeľ organizácie. V prípadoch ak v technickom preukaze nie je uvedená norma spotreby pohonných hmôt, je vnútorným listom podpísaným riaditeľom organizácie spracovaný postup určenia tejto spotreby pre jednotlivé prevádzkové pomery motorového vozidla, prípadne pracovného stroja.
	Vyhodnotenie dodržiavania noriem spotreby PHM, olejov a kilometrických výkonov autoplášťov bolo vykonané na vyššie popísanej vzorke motorových vozidiel a pracovných strojov.
	Pri kontrole boli porovnávané predpísané údaje podľa "Normy spotreby pohonných hmôt a olejov, kilometrické výkony autoplášťov - pneumatík" s údajmi           z "Vozového zošita" a s údajmi získanými z mesačného prehľadu "Súboru základných údajov o prevádzke motorového vozidla". Porovnaním údajov bolo zistené, že evidovaný stav spotreby zodpovedá predpísanému stavu podľa noriem. U žiadneho kontrolovaného motorového vozidla nebola za roky 2009 - 2010 zistená nadspotreba pohonných hmôt, olejov, ako aj autoplášťov. 
	Vedenie organizácie z dôvodu zabránenia nedovolenej manipulácie s pohonnými hmotami a z dôvodu poskytnutia množstevného bonusu od firmy Slovnaft a.s., vo výške 10 - 15% z odobratého množstva, zriadilo výdaj pohonných hmôt priamo na čerpacej stanici Slovnaft, Bajkalská ul., denne v čase od 7.00 hod. do 8.00 hod., a to len do nádrže motorového vozidla, prípadne pracovného stroja. Zodpovedný pracovník divízie Dopravy a VPS vodičom natankované množstvo pohonných hmôt priamo potvrdí do Záznamu o prevádzke a uskutoční platbu kartou Slovnaft. Pred úhradou faktúry za dodané množstvo pohonných hmôt od firmy Slovnaft, a.s., dopravný referent preverí vo faktúre uvádzané množstvá pohonných hmôt pre jednotlivé motorové vozidlá a pracovné stroje s údajmi potvrdenými v Záznamoch o prevádzke. Ak údaje súhlasia, faktúru potvrdí podpisom a nechá ju ekonomickému oddeleniu uhradiť. Tankovanie pohonných hmôt do bandasiek môže len poverený pracovník z divízie údržby zelene, a to pre mechanizačné zariadenia používané pri údržbe zelene a náčelník lanovky pre potrebu náhradného elektrického agregátu, pohotovostnú štvorkolku, prípadne v zime pre snežný skúter. Týmto spôsobom vydávania pohonných hmôt je zabránené možnej manipulácii s pohonnými hmotami, nakoľko akákoľvek nadspotreba sa okamžite ukáže pri vykazovaní spotreby pre jednotlivé vozidlá a dopravný referent na túto skutočnosť upozorní riaditeľa divízie, ktorý v zmysle dopravno-prevádzkového predpisu ihneď nechá spotrebu motorového vozidla premerať pracovníkmi dielne, o čom vyhotovia zápis. Ak je vyššia spotreba zdôvodnená poruchou vozidla, toto sa dáva hneď do dielne na odstránenie poruchy a ak je nadspotreba spôsobená vodičom, tento ju musí uhradiť.
	Údržbe motorových vozidiel je zo strany vedenia EKO-VPS venovaná náležitá pozornosť. U dopravného referenta je na príslušný rok vypracovaný plán pristavovania vozidiel na technickú prehliadku. Pre nákladné vozidlá je ďalej vypracovaný  plán pristavovania na technickú kontrolu, ktorú vykonáva Ministerstvo obrany SR spolu         s STK. Pre osobné a dodávkové vozidlá je vypracovaný plán pristavovania na emisnú kontrolu motorov. Uvedený plán je mesačne vyhodnocovaný. Údržbu motorového vozidla vykonáva vodič a pri odborných prácach nastavenia motora, prípadne iných parametrov vozidla, aj dielňa. Vykonanie údržby vozidla preverí dopravný referent         a o údržbe vyhotoví zápis do Vozového zošita. Pri kontrole neboli zistené nedostatky, plán pristavovania motorových vozidiel bol tiež odkontrolovaný a porovnaný so zápismi vo Vozových zošitoch, kde neboli zistené nedostatky. 
	Nákup a spotreba náhradných dielov a materiálov bola vykonaná zároveň           s previerkou vykonávania opráv a údržby motorových vozidiel. Nákup náhradných dielov je realizovaný len v prípade nutnosti výmeny náhradného dielu pri vykonávanej oprave, keď je pôvodný diel neopraviteľný a nákup sa realizuje na priamu spotrebu.      V príručnom sklade sa nachádzajú len najnevyhnutnejšie náhradné súčiastky, ako sú žiarovky, sviečky, olejové a vzduchové filtre, brzdová kvapalina a oleje na dopĺňanie prevodoviek a hydraulických sústav. Riaditeľ divízie má z pokladne EKO-VPS poskytnutú zálohu na nákup náhradných dielov, ktorú po vyčerpaní musí odúčtovať.      V prípade väčšieho nákupu ako je poskytnutá záloha pre divíziu, hlavne pri nákupoch väčších technologických celkov, je možné z pokladne vyzdvihnúť väčšiu zálohu, až do výšky predpokladanej ceny, ale táto musí byť v ten istý deň aj v pokladni odúčtovaná. Nákup je prísne kontrolovaný a sledovaný, či bol uskutočnený pre potreby služobných vozidiel. Kontrola nákupu a spotreby náhradných dielov a materiálov bola vykonaná na vybranej skupine motorových vozidiel. Podľa údajov z ekonomického úseku o nákupe náhradných súčiastok bol prekontrolovaný zápis vo Vozovom zošite o oprave vozidla. Kontrolou neboli zistené  nedostatky.

	Preverenie bezpečnosti práce v DD a VPP malo za úlohu zistiť, ako sa vedenie podniku venuje problematike predchádzania vzniku pracovných úrazov zabezpečením dodržiavania vyhlášky č.124/2006 Z.z. o bezpečnosti a ochrane zdravia pri práci v znení n.p.. Problematiku bezpečnosti a ochrany zdravia pracujúcich má v kompetencii referent BOZP, ktorý je pracovníkom organizačno-právneho úseku EKO-VPS. Pri nástupe pracovníka do pracovného pomeru v EKO-VPS uvedený referent zabezpečuje ihneď podľa druhu vykonávanej práce vykonanie vstupného školenia a v prípade špeciálnych činností aj odborné školenie spojené s preskúšaním. Doklady, potvrdzujúce absolvovanie vstupného školenia, ako aj odborného preškolenia a vykonanej skúške, sú založené v osobných spisoch pracovníkov. Pri odborných skúškach vedie personálny referát evidenciu platnosti školení a ak je potrebné preškolenie z dôvodu ukončenia platnosti predchádzajúceho školenia, táto skutočnosť je oznámená zodpovednej pracovníčke, ktorá zabezpečí vykonanie odborného školenia. Povinné školenie vodičov z povolania a ich preskúšanie zo znalosti zákona č. 8/2009 Z.z. o premávke na pozemných komunikáciách, Vyhlášky č. 9/2009 MV SR, ktorou sa vykonávajú niektoré ustanovenia zákona o premávke na pozemných komunikáciách, Vyhlášky Ministerstva dopravy, pôšt a telekomunikácií SR č. 725/2004 Z.z. o podmienkach premávky vozidiel na pozemných komunikáciách a Vyhlášky Ministerstva zdravotníctva o zdravotnej spôsobilosti na vedenie motorového vozidla bolo vykonané dňa 10.9.2010 firmou Ján Bajcár, Súmračná 28, BA. V mesiaci jún 2010 sa vodiči z povolania zúčastnili na povinných psychotestoch vykonaných vo Vojenskej nemocnici na psychologickej ambulancii v Bratislave. Všetci vodiči úspešne absolvovali psychotesty aj povinné preskúšanie zo znalosti zákona a vyhlášok. Referentka BOZP pravidelne vykonáva  v zmysle vyhlášky č. 124/2006 Z.z. prehliadku pracovísk spolu so zodpovedným vedúcim pracovníkom, zameranú na dodržiavanie bezpečnostných predpisov pracovníkmi na pracovisku, ako aj bezpečnosť pracovísk. Zistené nedostatky sú ihneď odstraňované a vedúci pracovník prijíma opatrenia na zabránenie ich opakovania. Záverom možno konštatovať, že kontrolou neboli zistené  nedostatky a problematike bezpečnosti pri práci je zo strany vedenia podniku venovaná náležitá pozornosť.

	Bežné výdavky na rok 2009 boli pre DD a VPP, v oblasti zimnej a letnej údržby miestnych komunikácií III. a IV. triedy rozpočtované v objeme 410.513,68 € a čerpanie predstavovalo čiastku 426.476,52 €. Čerpanie kapitálových výdavkov v danom roku  bolo vo výške 2.856,00 €  na nákup hubicového rozmetadla. Mzdy boli po úprave rozpočtu vo výške 75.151,- €  a čerpané boli v čiastke 93.460,- €. Odvody z miezd do fondov boli čerpané vo výške 47.376,- € oproti upravenému rozpočtu vo výške      42.455,- €. Na tovary a služby boli čerpané finančné prostriedky v objeme 285.641,- € oproti upravenému rozpočtu vo výške 128.289,- €, z toho na pohonné látky bolo čerpaných 19.511,- € oproti schválenému rozpočtu 42.223,- €.  Spolu bola za oblasť pohonných hmôt rozpočtovaná na dané obdobie čiastka 84.479,- € za celý podnik.        V roku 2009 bola prijatá Smernica a stanovený podiel jednotlivých činností z celkových výdavkov na PHM. Na činnosť údržby MK pripadalo čerpanie PHM vyššie uvedených 19.511,- €. Na opravu a údržbu  bol schválený rozpočet v objeme 10.945,- € a čerpanie bolo vo výške 8.637,- €. Jednalo sa o opravy zabezpečené dodávateľským spôsobom. Ostatné opravy boli vykonané vo vlastných dielňach podniku. V roku 2009 bola vyfinancovaná dohoda o používaní pozemku Zátišie 2 vo výške 141.359,- € firme Reving, s r.o., BA. 
	Pre oblasť zabezpečenia odvozu komunálneho odpadu DD a VPP boli schválené bežné výdavky v objeme 323.015,29 € a čerpané boli vo výške 361.139,16 €. Kapitálové výdavky boli čerpané v objeme 95.182,15 € za účelom nákupu ramenového nakladača. Mzdy na túto činnosť boli rozpočtované vo výške 75.151,- €, úpravou bol rozpočet znížený na 65.151,- € a čerpanie bolo vo výške  67.647,- €. Odvody do fondov boli čerpané vo výške 44.980,- € oproti rozpočtu vo výške  37.370,- €. Na tovary            a služby bolo v sledovanom období čerpaných 248.512,- € oproti schválenému rozpočtu po úprave vo výške 220.495,- €, z toho výdavky na pohonné hmoty boli čerpané vo výške 19.089,- €. Na opravy a údržbu boli schválené zdroje vo výške 16.455,- €             a čerpanie predstavovalo čiastku 19.510,- €. Išlo o vykonávanie opráv dodávateľským spôsobom, ostatné opravy boli vykonané v priestoroch vlastných dielní EKO-VPS. 

	Bežné výdavky na rok 2010 boli pre DD a VPP, v oblasti zimnej a letnej údržby miestnych komunikácií III. a IV. triedy rozpočtované v objeme 257.755,36 € a čerpanie predstavovalo čiastku 286.373,73 €. Čerpanie kapitálových výdavkov v danom roku  bolo vo výške 64.821,- €  na nákup viacúčelového vozidla so snehovou radlicou. Mzdy boli rozpočtované vo výške 100.000,- €  a čerpané boli v čiastke 95.932,68 €. Odvody   z miezd do fondov boli čerpané vo výške 32.313,24 € oproti rozpočtu vo výške      36.968 €. Na tovary a služby boli čerpané finančné prostriedky v objeme 158.127,81 € oproti schválenému rozpočtu vo výške 120.787,63 €. Podstatnou zložkou týchto výdavkov boli pohonné hmoty, rozpočtované vo výške 20.080,- € a čerpanie bolo vo výške 18.552,52 €. Ďalej na všeobecný materiál, ako nákup náhradných dielov, pracovného náradia, posypového materiálu, pneumatík a i. materiálu bol schválený rozpočet vo výške 21.514,- € a čerpanie bolo v objeme 66 715,79 €. V položke  všeobecné služby, ako plnenie fliaš na zváranie, požiarne služby, výkon bezpečnostných technikov a i.  bolo čerpanie vo výške  22.535,87 € oproti schválenému rozpočtu vo výške 30.000,- €. Na opravu a údržbu dodávateľským spôsobom bolo rozpočtovaných 10.000,- € a čerpanie bolo vo výške 9.977,38 €. Na nákup OOPP     /pol. 634006/ pre zamestnancov bolo čerpaných 738,63 € oproti schválenému rozpočtu vo výške 365,97 €

	Pre oblasť zabezpečenia odvozu komunálneho odpadu DD a VPP boli schválené bežné výdavky na uvedený rok v objeme  207.835,77 € a čerpané boli vo výške 242.049,34 €. Kapitálové výdavky v roku 2010 čerpané neboli. Mzdy na túto činnosť boli rozpočtované vo výške 50.000,- € a čerpanie bolo vo výške  87.924,45 €. Odvody do fondov boli čerpané vo výške 32.313,32 € oproti rozpočtu vo výške  40.136,- €. Na tovary a služby bolo v sledovanom období čerpaných 121.811,57 € oproti schválenému rozpočtu vo výške 117.700,- €, z toho výdavky na pohonné hmoty boli čerpané vo výške 17.824,34 € oproti rozpočtu vo výške 20.000 €. Na všeobecný materiál /pol.633006/, ako nákup pracovného náradia, vriec na zber odpadu a i. bol schválený rozpočet vo výške 1.000,- € a čerpanie bolo vo výške 1.824,55 €. Na všeobecné služby /odvoz odpadu/ bolo rozpočtovaných 35.000,- € a čerpanie bolo v objeme 32.280,39 €. Pre servis. a údržbu vozového parku bol schválený rozpočet v objeme 21.202,- € a čerpanie výdavkov na túto činnosť bolo vo výške 25.433,91 €.

	Na základe vyššie uvedených skutočností, kontrolná skupina hodnotí stav zabezpečenia činností, súvisiacich s prevádzkou DD a VPP za postačujúci. V súvislosti s Dopravno-prevádzkovým poriadkom odporúča prijať nápravné opatrenie pre zapracovanie zákona č. 25/2007 Z.z. o elektronickom výbere mýta za užívanie vymedzených úsekov pozemných komunikácií do prevádzky nákladných motorových vozidiel.

k bodu 4/

	MZ MČ B-NM na svojom zasadaní dňa 21.6.2005 schválilo dodatok č. 7              k Zriaďovacej listine EKO-VPS, ktorým bol rozšírený predmet činnosti organizácie         o prevádzku lanovej dráhy Kamzík. Dňa 18.10.2005 MZ MČ B-NM schválilo dodatok    č. 8 k Zriaďovacej listine, ktorým bol doplnený uvedený predmet činnosti o dopravu na lanovej dráhe Bratislava - Železná studnička - Kamzík. 
	Obojsmerná preprava na lanovej dráhe /LD/ Železná studnička - Kamzík bola uvedená do užívania pre verejnosť dňa 30.9.2005. V kontrolovanom období bola preprava osôb zabezpečovaná v dňoch štvrtok až nedeľa a počas štátnych sviatkov,         v mesiacoch júl a august/2010 bola LD v prevádzke každý deň. V súlade                       s Prevádzkovým predpisom LD, bola obsluha LD zabezpečená 12 zamestnancami        v profesijnom zložení: náčelník, strojník, údržbár strojných zariadení, údržbár elektrických zariadení, staničný, pokladník a strážnik. Pre kontrolované obdobie bol       v platnosti cenník prepravného č. 10/2008, vydaný riaditeľom podniku, podľa  ktorého boli od poplatkov oslobodené deti do 6 rokov a dôchodcovia v dňoch štátnych sviatkov a v dňoch sobota a nedeľa. 
	Preverením bolo zistené, že na zabezpečenie prevádzky a dopravy na LD má kontrolovaná organizácia v súlade s príslušnými právnymi normami vydané vnútorné predpisy, a to Prevádzkový predpis /vykonané úpravy v platnosti od 1.1.2010/, Prepravný poriadok, Cestovný poriadok, Výcvikový a skúšobný poriadok, Evakuačný plán. V zmysle Prevádzkového predpisu vedie náčelník LD hlavný spis a prevádzkovú dokumentáciu. Kontrolou uvedených dokladov neboli zistené nedostatky. Hlavný spis obsahoval doklady v zmysle príslušných právnych predpisov, ako projektovú dokumentáciu stavby LD, povolenie na prevádzkovanie dráhy, licenciu na prevádzkovanie dopravy na dráhe, pokyny pre obsluhu údržbu a skúšky LD, revízne správy, doklady o defektoskopických kontrolách zariadení LD, osobné spisy zamestnancov LD, záznamy o školeniach a skúškach a iné doklady. O obsahu hlavného spisu LD bol vypracovaný zoznam, ktorý je podľa skutočností aktualizovaný. Potrebné záznamy o prevádzke LD a doprave na LD, obsluhe, údržbe a opravách LD sú vedené v denníkoch a knihách prevádzkovej dokumentácie LD ako sú prevádzkový denník poháňacej stanice, revízna kniha lanovky, kniha dopravného lana, kniha údržby a opráv strojnej a elektrickej časti zariadenia, kniha kontrol LD, kniha vozňov, kniha príkazov a školení, kniha prehliadok zariadení LD a iná dokumentácia. V revíznej knihe LD boli vedené záznamy o vykonaných revíziách a revíznych skúškach strojného zariadenia, elektrického zariadenia a bleskozvodov a závery revíznych orgánov k stavu a spôsobilosti revidovaného zariadenia s uvedením dátumu a popisu vykonania revízií  a podpisom náčelníka LD. V knihe kontrol boli uvedené záznamy o vykonaných kontrolách vedúcimi zamestnancami EKO-VPS /dochádzka, kontrola kompletnosti povinne vedených dokladov na LD, čerpanie dovolenky a i./.  Kniha príkazov a školení obsahovala záznamy o vykonaných pravidelných a mimoriadnych školeniach zamestnancov LD, o ich oboznámení s novými všeobecne záväznými právnymi predpismi, predpismi vydanými prevádzkovateľom LD, osobitnými pokynmi a príkazmi riaditeľa podniku a nariadenia náčelníka LD, týkajúce sa prevádzky LD a ich zamestnancov. Z vykonaných školení a preskúšaní pracovníkov LD boli doložené prezenčné listiny. Kontrolou dokladov, súvisiacich s dohodnutým druhom práce              a plnením kvalifikačných predpokladov, v zmysle príslušných právnych predpisov           a interných predpisov  bolo zistené, že na funkciu náčelníka visutej osobnej sedačkovej jednolanovej dráhy bola prijatému uchádzačovi v oblasti vzdelania poskytnutá riaditeľom EKO-VPS výnimka v zmysle bodu 3.4. „Výcvikového a skúšobného poriadku pre zamestnancov LD“. Vykonanou kontrolou udelenie výnimky bolo spochybnené z dôvodu predpísaného dosiahnutého vzdelania náčelníkom visutej lanovej dráhy. Z uvedeného dôvodu bola zastupujúca riaditeľka EKO-VPS požiadaná o preverenie dokladov o vzdelaní a prípadnom zjednaní nápravy podľa zistených skutočností. 

	V zmysle Evakuačného plánu sa pre potreby evakuácie cestujúcich z vozňov nachádza v každej stanici LD vlastné záchranné zariadenie Swiss Roll s príslušenstvom /laná, brzdy, karabíny, úväzy.../. Ako evakuačné technické prostriedky slúžia snežný skúter a štvorkolka. Nácvik evakuácie cestujúcich z vozňov sa vykonáva 2x ročne za účasti všetkých zamestnancov LD.  Kontrolnej skupine boli náčelníkom LD predložené záznamy o nácvikoch evakuácie cestujúcich s uvedením dátumu a podrobného popisu zamerania nácviku.
	Kontrolou  príjmov v súvislosti s prevádzkou LD bolo zistené, že výber poplatkov za prepravné bol v sledovanom období zabezpečený v dvoch pokladniach a so zamestnancami pokladní boli uzatvorené dohody o hmotnej zodpovednosti. Pre sledované obdobie bola  so zamestnankyňou LD taktiež uzatvorená dohoda o hmotnej zodpovednosti, ktorou prevzala hmotnú zodpovednosť za trvalú finančnú zálohu vo výške 100 € ako stálu zálohu v pokladniciach na LD. V súvislosti s evidenciou tržieb za poskytované služby sú na LD v súlade s Vyhláškou MF SR č.55/1994 v používaní elektronické registračné pokladnice s tlačiarňou. 
	Preverením evidencie a vyúčtovania tržieb neboli zistené nedostatky. Evidencia tržieb bola poverenou zamestnankyňou vedená na základe dennej a mesačnej uzávierky vyhotovenej pokladnicou v denných a mesačných výkazoch obratov za každú pokladnicu osobitne. Súčasťou výkazu bola páska dennej a mesačnej uzávierky            z pokladnice. Spracované  mesačné uzávierky boli  odovzdané  na ekonomický úsek EKO-VPS k prvému dňu nasledujúceho mesiaca. Kontrolná skupina náhodným výberom porovnala údaje vedené vo výkazoch denných a mesačných obratov s údajmi z registračnej pokladnice a s účtovným stavom /konto účtu 602040/, kde neboli zistené rozdiely. 
	Vykonaním kontroly bolo zistené, že v roku 2009 predstavoval príjem zo vstupného na LD čiastku 54.166 € pri prepravenom počte osôb  21 722 a v roku 2010  bol  príjem zo vstupného vo výške 52.406 € pri prepravenom počte osôb 23 499. 
	Preverením bolo taktiež zistené, že kontrolovaný subjekt má uzatvorenú zmluvu o nájme časti nebytového priestoru na hornej stanici LD s nájomcom T. Jurištom           o výmere 97,90 m2 /celková výmera 601 m2/ za účelom poskytovania pohostinskej činnosti na dobu od 1.1.2010 do 31.10.2020. Cena nájmu bola dohodnutá na 11,85 € /m2/rok. Predchádzajúci súhlas na uzatvorenie nájomnej zmluvy dal starosta MČ B-NM dňa 19.11.09. Súčasťou nájomnej zmluvy bol výpočtový list a splátkový kalendár. Kontrolou úhrad za predmetný prenájom /konto účtu 648186/ bolo zistené, že platby boli na účet prenajímateľa hradené v zmluvne dohodnutej cene. 
	Bežné výdavky na rok 2009 boli pre útvar Lanová dráha rozpočtované v objeme  205.351,59 € a čerpanie predstavovalo čiastku 192.153,13 €. Kapitálové výdavky          v danom roku čerpané neboli. Na rok 2010 boli bežné výdavky rozpočtované v objeme  182.654,03 € a čerpanie bolo vo výške 188.259,42 €. Kapitálové výdavky boli v danom roku čerpané vo výške 7.479,37 €.
	Preverením dokladov, preukazujúcich čerpanie výdavkov v hodnotenom období, boli zistené nasledovné skutočnosti :
	Na mzdy pre rok 2009 boli schválené výdavky vo výške 130.761,87 € a čerpanie bolo vo výške 91.374,16 €. Na rok 2010 boli tieto výdavky schválené vo výške 80 tis. €  a čerpané boli vo výške 100.064,37 €.
	Odvody do fondov a poistenia /zákonné zdravotné poistenie, fond zamestnanosti, starobné poistenie, invalidné poistenie, rezervný fond.../ boli pre rok 2009 rozpočtované  vo výške 21.388,12 €, po úprave rozpočtu vo výške 26.838,12 € a čerpanie predstavovalo čiastku 49.455,01 €. Pre rok 2010 boli uvedené odvody rozpočtované vo výške 29.562,77 € a čerpané boli vo výške 34.021,71 €.
	Na  tovary a služby boli  pre rok 2009 schválené finančné prostriedky vo výške                36.300,35 €, úpravou rozpočtu boli navýšené na  47.751,60 € a čerpanie bolo vo výške 50.966,96 €. Z toho čerpanie výdavkov na energie bolo vo výške 26.512,13 € oproti upravenému rozpočtu vo výške 22.258,18 €. Zvýšené čerpanie bolo spôsobené nárastom cien tepelnej a elektrickej energie. Čerpanie výdavkov na vodné, stočné bolo vo výške 219,05 € oproti upravenému rozpočtu vo výške 303,70 €. 
	Pre rok 2010 boli finančné prostriedky na tovary a služby úpravou rozpočtu schválené v objeme 71.091,26 € a čerpanie predstavovalo čiastku 54.173,34 €. Z toho čerpanie výdavkov na energie bolo vo výške 23.801,32 € oproti schválenému rozpočtu vo výške  34 tis. €. Čerpanie výdavkov na vodné, stočné bolo v objeme  360,12  € oproti rozpočtu vo výške 300,- €.
	Na základe predložených dokladov bolo zistené, že zamestnankyňa LD mala na rok 2009 a 2010 uzatvorenú dohodu o hmotnej zodpovednosti, ktorou prevzala hmotnú zodpovednosť za finančnú hotovosť vo výške 33,- € na operatívny drobný nákup materiálov a tovarov. Kontrolou pokladničných dokladov neboli zistené nedostatky. Vyúčtovanie drobného nákupu /čistiace prostriedky, náplň do tlačiarne, visiace zámky, nádrž, kancelárske potreby a i./ bolo predložené poverenou zamestnankyňou                 v centrálnej pokladni na Halašovej ul. spolu s dokladmi o zakúpení tovaru, ktoré boli odsúhlasené náčelníkom LD. 
	Na školenie zamestnancov boli v r.2009 čerpané výdavky v objeme1.508,33 €  oproti upravenému rozpočtu vo výške 2.106,49 €. Pre rok 2010 boli uvedené výdavky  čerpané vo výške 522,17 € oproti schválenému rozpočtu vo výške 1.106,49 €. Bolo zistené, že rôzne školenia, vykonanie skúšok odbornej spôsobilosti zamestnancov LD   v zmysle zákona č. 164/1996, resp. školenia a odborné preskúšanie náčelníka a jeho zástupcu zabezpečovala fy Lavex, lanovky a vleky, záujmové združenie na Slovensku, Liptovský Mikuláš. Školenie zamestnancov pre práce vo výškach a nad voľnou hĺbkou - základná špeciálna technika a opakovaná špeciálna technika, zabezpečovala fy BVH     s r.o., Prievidza. Kontrolou účtovných dokladov, preukazujúcich zabezpečenie vyššie uvedených školení /fa č. 255209, 286209, 1101044 a i./, neboli zistené nedostatky. Výkon bol realizovaný na základe objednávky schválenej riaditeľom podniku a bol doložený zoznam preškolených zamestnancov, resp. prezenčnou listinou zamestnancov a protokolom o skúškach.
	Kontrolou účtovných dokladov, súvisiacich s kontrolným geodetickým zameraním visutej sedačkovej lanovky vrátane vyhotovenia dokumentácie, neboli zistené nedostatky. Služby v sume 1.386,35 € boli zabezpečené na základe objednávky  schválenej  riaditeľom EKO-VPS.	
	V rámci položky "ostatné služby" bola v roku 2010 zabezpečená defektoskopia pevného uchopenia sedačiek v sume 1.392,66 € /fa č. 5070109069/. Kontrolou súvisiacich dokladov neboli zistené nedostatky.  Kontrolnej skupine bola náčelníkom LD predložená k uvedenému výkonu správa zo dňa 21.5.2010, obsahujúca rozsah vykonaných prác, zistenia a 6 opatrení na odstránenie zistených nedostatkov                 s termínom ich odstránenia.
	Prevádzkovateľ LD je povinný zabezpečiť pre zamestnancov LD OOPP                a pracovné prostriedky s ohľadom na pracovné potreby pri výkone prác na LD podľa osobitných predpisov /Nariadenie vlády SR č. 159/2001 v znení n.p., Nariadenie vlády SR č. 504/2002 v znení n.p../ Výdavky na nákup pracovných odevov a obuvi /OOPP/ boli pre rok 2009 rozpočtované vo výške 110,67 € a čerpanie bolo vo výške 101,97 €. Pre rok 2010 boli predmetné výdavky rozpočtované v čiastke 210,67 € a čerpané boli vo výške 3.557,65 €. Jednalo sa o nákup montérkových súprav, pracovnej obuvi, pracovných búnd a i. v súlade s vnútornou smernicou č. 2/2000 o poskytovaní OOPP    a ČP vrátane 9 dodatkov.
	 Preverením fakturácie za nákup OOPP /fa č. 3100006395, 20100029, 2010236, 2010262 a i./ neboli zistené nedostatky. Faktúry boli doložené objednávkou  v súlade    s dodacím listom. 
	Na údržbu prevádzkových strojov, prístrojov, zariadení, techniky a náradia boli    v roku 2009 čerpané výdavky vo výške 4.822,39 € oproti schválenému rozpočtu            v objeme 8.077,18 €. V roku 2010 bola na uvedené výdavky rozpočtovaná čiastka 12.346,12 € a čerpanie bolo vo výške 5.509,92. V rámci uvedenej položky bola zabezpečená údržba menšieho ako aj väčšieho rozsahu. Boli vykonané  pravidelné revízne skúšky strojného a elektrického zariadenia na LD  fy Lavex, Liptovský Mikuláš , ako aj revízie záchranného systému fy BVH s r.o. Prievidza. Preverením účtovných dokladov / fa č. 1102010, 150209, 318209, 1100978 a i./ bolo zistené, že výkon prác bol zrealizovaný na základe objednávky a faktúry boli doložené dokladmi preukazujúcimi jej vykonanie /rozpis prác, revízne správy/. 
	Prehliadky, kontroly, merania a skúšky jednotlivých častí technického zariadenia LD boli vykonané v stanovených lehotách a predpísaným spôsobom podľa ročného plánu prehliadok, t.j. v pravidelných týždenných, mesačných, polročných a ročných intervaloch.  
	V roku 2009 bola vykonaná oprava kamerového systému na LD                         /fa č. 2009010112/ v hodnote 1.063,86 €. K faktúre boli doložené doklady preukazujúce výkon predmetných prác /dodací list, výkaz prác a použitého materiálu/ a  prevedené práce boli prevzaté náčelníkom LD. 	
	V rámci údržby  bolo v roku 2010 zabezpečené odstránenie havarijného stavu - vyčistenie kanalizačných šácht /5 ks/ hornej stanice LD v čiastke 894,88 €. K faktúre dodávateľa /fa č. 20100903/ bola doložená objednávka a záznam o prevzatí prác. 
	Na základe servisnej zmluvy boli v roku 2009 zabezpečené servisné práce, týkajúce sa opravy a údržby pokladníc a terminálov /fa č. 800026/ v sume 331,81 €.     K faktúre bolo doložený súpis vykonaných prác, ktorých prevzatie bolo potvrdené objednávateľom. 
	V rámci čerpania kapitálových výdavkov bolo zistené, že v roku 2010 bola zabezpečená rekonštrukcia a modernizácia elektronického systému na LD. Na predmetnú akciu bolo Rozpočtovým opatrením starostu MČ B-NM č. 10/2010 povolené prekročenie zvýšených kapitálových výdavkov kontrolovanej organizácie o 8.100 €. Krytie požadovaných mimoriadnych výdavkov organizácie bolo zabezpečené znížením výdavkov z cestnej dopravy - výstavba a opravy miestnych komunikácií v rámci projektových prác - Predĺženie Pyrenejskej ulice.
	Preverením dokladov, súvisiacich s predmetnou akciou bolo zistené, že  rekonštrukcia a modernizácia elektronického systému, zahŕňajúca pokladničný               a turniketový systém na staniciach LD bola zabezpečená zhotoviteľom na základe zmluvy o dielo č. 2010014 zo dňa 10.9.2010. Cena diela bola stanovená vo výške 6.053,65 € vrátane DPH a čas plnenia diela bol dohodnutý v termíne od 22.9. do 15.10.2010. Kontrolou faktúr /č. 20100015, 20100020, 20100025/ a ich úhrad  neboli zistené nedostatky. Faktúry obsahovali požadované údaje a fakturované čiastky boli     v súlade so zmluvne dojednanými cenami. O odovzdaní a prevzatí diela bol vypracovaný protokol, podpísaný oprávnenými zástupcami zmluvných strán                  a dodávateľ poskytol na zariadenie a montážne práce záručnú dobu 36 mesiacov od protokolárneho odovzdania diela. Uvedený dlhodobý majetok bol protokolárne zaradený do používania dňom 17.12.2010, pod inv. číslom 491.  
	Na základe vyššie uvedených skutočností, kontrolná skupina hodnotí stav zabezpečenia činností, súvisiacich s prevádzkou LD za postačujúci. V oblasti požadovaného vzdelania náčelníka LD, kontrolná skupina odporúča prijať nápravné opatrenie na odstránenie zistení, uvedených v texte predmetnej správy. 

K bodu 5/

	Divízia detských ihrísk, verejných hygienických zariadení a Kuchajdy mala v roku 2009 a 2010 22 zamestnancov v trvalom pracovnom pomere. Prevádzkovanie letného prírodného kúpaliska Kuchajda bolo v roku 2009 zabezpečované 39 brigádnikmi /výber vstupného/ a 6 sezónnymi zamestnankyňami  /hygienické zariadenia/. V roku 2010 sa vstupné nevyberalo. 
	V súvislosti s kontrolou predpisov upravujúcich činnosť správy a údržby ihrísk pre deti a mládež bolo zistené, že tieto činnosti sú zabezpečované v súlade s VZN MČ      B-NM č.2/2008, ktorým sa vydáva Prevádzkový poriadok ihrísk pre deti a mládež a VZN č.17/2008, ktorým sa mení VZN MČ B-NM č.2/2008.  
V kontrolovaných rokoch 2009 - 2010 bola zabezpečovaná prevádzka a údržba 42 ihrísk, z toho bolo 11 detských ihrísk s pieskoviskom, 5 športových plôch              a 26 detských ihrísk s doskočiskom. Prevádzkovanie ihrísk je zahájené 30.apríla  a končí 30.novembra. V sezóne 2009 boli 4 ihriská dané do prenájmu súkromným podnikateľom na poskytovanie služieb. Príjmy z uvedeného prenájmu boli vo výške 1.827,24 €. V sezóne 2010 boli dané do prenájmu  3 ihriská. Prenájom na jednom bol ukončený ku dňu 28.2.2010. Príjmy z prenájmu v uvedenom roku boli vo výške 1.273,38 €. V čase konania previerky boli ukončené ďalšie prenájmy s výnimkou Slovenského zväzu chovateľov poštových holubov, ZO - Mierová kolónia Bratislava, ktorému bola dodatkom k NZ z roku 2006 upravená doba nájmu - predĺženie do 31.12.2014. Podľa pôvodnej NZ bola dohodnutá výška nájomného 50,- Sk ročne            a dodatok NZ neupravuje nájomné. 
Na všetkých 11 ihriskách bol vymenený piesok. Na doskočiskách bol piesok doplnený. Výmena piesku na pieskoviskách a doskočiskách si vyžiadala v roku 2009 dovoz 117 ton piesku a v roku 2010 131 ton piesku. Výmena piesku prebiehala v mesiaci apríl. Kontrolou uvedeného bolo zistené, že táto problematika je preverovaná Regionálnym úradom verejného zdravotníctva hl. mesta Bratislavy. Laboratórne rozbory vzoriek piesku DI v MČ B-NM vyhoveli Vyhláške MZ SR č.521/2007 Z.z. o  požiadavkách na pieskoviská.
	V roku 2009 pribudli nové hracie prvky na 7 detských ihriskách, na Ladzianskeho bolo zrekonštruované oplotenie. Na Ľublanskej pribudlo nové oplotenie. V čase od augusta do decembra 2009 bola vykonaná revitalizácia areálu DI Uhrová, na ktorú bol poskytnutý nenávratný finančný príspevok z Ministerstva výstavby a regionálneho rozvoja SR v rámci Operačného programu. Od októbra 2009 sa začala revitalizácia DI Nová Doba, ktorá bola ukončená v júni 2010. Na uvedenú akciu bol poskytnutý nenávratný finančný príspevok z MVaRR SR v rámci Operačného programu Európskej únie. V roku 2010 bola vykonaná revitalizácia DI Legerského, vybudovanie nového oplotenia na DI Teplická, opravy oplotenia na 8 ihriskách. Kontrolou fakturácie neboli zistené nedostatky. 
	Zamestnanci kontrolovanej divízie zameriavajú svoju činnosť na zbieranie odpadkov, vyprázdňovanie malých odpadových košov, čistenie chodníkov a verejných priestranstiev, odomykanie a zamykanie brán DI a areálu Kuchajda, zimnú údržbu chodníkov a verejných priestranstiev, zametanie a vyhrabávanie lístia, výmenu piesku v pieskoviskách, doplňovanie piesku v doskočiskách, prevzdušňovanie a čistenie pieskovísk a doskočísk. Kontrolou uvedeného výkonu činností bolo zistené, že organizácia vedie Objektovú knihu DI podľa jednotlivých rokov, ktorej obsahom je zoznam areálov DI so športovými plochami, zoznam areálov DI s hracími a športovými zariadeniami, plán bežnej dennej kontroly, plán prevádzkovej kontroly, plán a evidencia výmeny a prehrabávania piesku v pieskoviskách, plán a evidencia polievania piesku v pieskoviskách, evidencia závad na DI a spôsob ich odstránenia a evidencia úrazov návštevníkov na DI.
	V roku 2009 dodávateľské opravy neboli realizované, opravy boli zabezpečované vo vlastnej réžii. V roku 2010 dodávateľským spôsobom bola zabezpečená výroba oznamovacích tabúľ. Kontrolou ostatných výdavkov neboli zistené nedostatky. Kontrolná skupina preverila za uvedené obdobie fakturáciu i pokladničné doklady súvisiace  s uvedenou činnosťou. 
 	Bežné výdavky v roku 2009 boli rozpočtované vo výške 100.547,34 € a skutočnosť bola 126.169,06€, v roku 2010 sa jednalo o rozpočet vo výške 125.983,43 € a skutočnosť bola 127.652,66 €.
	
	Divízia zabezpečovala prenájmy predajných prenosných zariadení vonkajších trhovísk v súlade s Trhovým poriadkom pre trhovisko na Brezovskej a Riazanskej ulici, ktorým boli upravené podmienky predaja výrobkov a poskytovania služieb na uvedených trhových miestach. V roku 2009 boli 2 predajné prenosné zariadenia na Riazanskej ulici, na ktoré bola uzatvorená 1 nájomná zmluva na dobu 1 mesiaca. Príjem z nájomného bol 26,- €. Vzhľadom k tomu, že stánky s trvalým stanovišťom na Brezovskej a Riazanskej ulici boli v roku 2010 zrušené pre nezáujem nájomcov prenosných predajných zariadení, prenosné predajné zariadenia boli odstránené. 
  
 	Kontrolou prevádzkovania verejných hygienických zariadení /VHZ/ sa kontrola zamerala na systém prevádzkovania a úhrad za ich používanie. 
	V roku 2009 i v roku 2010 bolo v prevádzke celkom 6 VHZ, z ktorých boli            3 s celoročnou prevádzkou /2 v Tržnici a 1 na Kuchajde/. Počas letnej sezóny boli v prevádzke ešte 3 VHZ na Kuchajde. Prevádzková doba VHZ v Tržnici je prispôsobená prevádzkovému režimu Tržnice. Na prírodnom kúpalisku Kuchajda boli VHZ v prevádzke denne od 9.oo hod. do 22.oo hod. V každom VHZ pracujú 2 toaletárky.	
	Regionálny úrad verejného zdravotníctva vykonával počas letnej sezóny previerky čistoty a hygieny. Nedostatky nezistil. 
	V roku 2009 bola celková tržba za užívanie VHZ 5.215,63 €, v roku 2010 to bolo 4.930,40 €. V roku 2009 podľa cenníka malo byť uhrádzané za použitie pisoára 10 centov, za kabínku 20 centov, v roku 2010 poplatok bol zvýšený na 20 a 30 centov. Permanentky pre nájomcov Tržnice boli podľa cenníka stanovené v roku 2009 pre dámske VHZ na 25,- € a pánske VHZ na 18,-  €. V roku 2010 cena permanentiek pre pracovníkov trhového zariadenia alebo obchodného priestoru ostala bezo zmeny. V cenníku č.1/2010 za použitie VHZ v správe EKO - VPS  je v poznámke uvedené, že odvod za použitie VHZ je vo výške 10,- € od spotreby jedného 400 útržkového toaletného popiera.
	Kontrolou odvodu tržieb bolo zistené, že tieto boli odvádzané do pokladne organizácie mesačne.
Na základe uvedeného by bolo potrebné prehodnotiť systém prevádzkovania VHZ z dôvodu, že EKO - VPS zamestnáva pracovníčky - toaletárky,  zabezpečuje prevádzkovanie /toaletný papier, čistiace prostriedky, resp. údržbu a rekonštrukciu VHZ/, pričom nie vždy sú vydané potvrdenia o použití toaliet.
	Kontrolou nákladových položiek bolo zistené, že v roku 2009 a 2010 boli opravy zabezpečované vo vlastnej réžii, ostatné nákladové položky sú riadne účtovne zdokumentované.
 	Bežné výdavky v roku 2009 boli rozpočtované vo výške 95.135,69 €, skutočnosť je 65.354,71 €, v roku 2010 sa jednalo o rozpočtovanú čiastku 84.549,30 €, skutočnosť je 65.994,57 €. 

Kontrolou prenajímania reklamných panelov bolo zistené, že organizácia v roku 2009 i v roku 2010 viedla uvedenú agendu pre 63 kusov reklamných panelov. 
Príjem za prenájom v roku 2009 bol 50.089,76 € a v roku 2010 51.739,35 €. Kontrolou predložených dokladov a nájomných zmlúv bolo zistené, že nájomné zmluvy o prenájme časti obecného zariadenia v k. ú. Bratislava - Nové Mesto na umiestnenie reklamných panelov boli uzatvorené na základe rozhodnutia starostu MČ B-NM             v súlade s platnou legislatívou, súvisiacou s územným plánovaním a stavebným poriadkom. V prípade zmien sú zmluvy ošetrené dodatkami.
V roku 2009 i 2010  sa jednalo o tieto firmy: ISPA - 8 ks - Kuchajda, NUBIUM - 10 ks - Kuchajda, Akzent Media - 4 ks - Nová Doba, 1 ks - Tržnica, 6 ks - Račianska ul., 1 ks - Stromová a 2 ks - Jurajov dvor, EURO AWK - 22 ks - Kuchajda, 4 ks - Nová Doba a 4 ks - Kuchajda, DAVE - 1 ks - Jurajov dvor. Spolu  sa jedná o 63 kusov panelov. Cena nájmu je stanovená jednotne na 474,01 € vrátane DPH za 1 kus reklamného panelu ročne.
	Kontrolou splátkových kalendárov a úhrad neboli zistené nedostatky. 

	Kontrolou prevádzkovania areálu Kuchajda bolo zistené, že za kontrolované obdobie bolo prevádzkovanie riadené VZN MČ B-NM č.1/1997, ktorým sa vydáva Prevádzkový poriadok prírodného areálu Kuchajda. Areál Kuchajda je v súlade s uvedeným VZN verejnosti prístupný celoročne, diferencovaná prevádzková doba je podľa mesiacov v roku. Čistenie dna jazera Kuchajda je vykonávané v zmysle zákona č.223/2001 Z.z. o odpadoch v rámci prípravy športovo-kultúrneho areálu na letnú sezónu. Uvedená činnosť je zabezpečovaná MÚ B-NM - referátom životného prostredia. 
	V čase zahájenia prevádzky v letnej sezóne vydáva Regionálny úrad verejného zdravotníctva hl. m. SR Bratislavy súhlas na prevádzkovanie. Okrem uvedeného sú vykonávané i rozbory vody.
	V roku 2009, obdobne ako v predchádzajúcich rokoch, boli vyberané poplatky  vstupného podľa vydaného cenníka v sume 1 €. V predloženom cenníku sú zahrnuté i poplatky za státie na parkovisku, za užívanie ležadla, za použitie toaletnej kabínky, resp. pisoára a vstupné na kultúrne a športové podujatie. V roku 2010 sa upustilo od vyberania uvedených poplatkov s výnimkou poplatkov za používanie toaliet. Kontrolou odvodov vyššie uvedených poplatkov za rok 2009  neboli zistené nezrovnalosti.
	Zabezpečenie prevádzky areálu Kuchajda je organizované i v spolupráci             s ostatnými divíziami kontrolovaného podniku /orezy stromov a kríkov, hrabanie, odvoz odpadov, kosenie, starostlivosť o piesok na ihriskách, vyčistenie dna jazera, inštalovanie plážových ležadiel, oprava lavičiek a iné/. V súlade s čl. 9 Prevádzkového poriadku prírodného areálu Kuchajda bezpečnosť kúpajúcich bola zabezpečená vodnou záchrannou službou OCTOPUS. 
	V roku 2009 bežné výdavky na správu a údržbu areálu Kuchajda boli rozpočtované vo výške 152.098,81 €, skutočnosť 144.204,83 €, v roku 2010  sa jednalo o rozpočet na bežné výdavky 127.932,55 €, skutočnosť 166.866,74 € .
	Kontrolou prevádzkových výdavkov neboli zistené nedostatky. Boli prekontrolované zmluvy, objednávky, faktúry i pokladničné doklady súvisiace s uvedenou činnosťou, kde nedostatky taktiež zistené neboli.

	V areáli Kuchajda sa nachádzajú stánky s občerstvením, ako i reštauračné zariadenia, ktoré sú postavené nájomníkmi na základe zmlúv o prenájme pozemkov. Kontrolou nájomných zmlúv, resp. dodatkov k NZ bolo zistené, že sa jedná o nájomcov:  IMMOSTAV, s.r.o. /tenisový kurt a bufet/, SLOVAK ACTUAL, s r.o., Kováčová K., B.O.N.GASTRO - Borsígová, Szilli Dušan,  3 stánky McJeder - Chudej a 3 stánky Ertl Ján. Okrem uvedeného firma BON GASTRO má uzatvorenú zmluvu na 3 ks informačných tabúľ a firma AUROCASA – Herák reklama na toalete. Zmluvy o prenájme pozemkov obsahujú zmluvné podmienky, ktoré obsahujú i povinnosti nájomcov vybudovať na vlastné náklady prípojky elektrickej energie a elektromerov, napojenie na rozvod pitnej vody, vykonanie revízie el. zariadení v súlade s ustanoveniami vyhlášky č.718/2002 Z.z., odborných prehliadok a skúšok el. zariadení v požadovaných termínoch podľa vyhlášky, s tým, že kópie revíznych správ sú odovzdávané prenajímateľovi pozemkov. Odpočet a vyúčtovanie nákladov el. energie je vykonávané ku koncu príslušného roka. Uvedené je zohľadnené v cene nájmu pozemku, pričom nájomca hradí prenajímateľovi i cenu určených služieb, t.j. zálohový odber el. energie, odvoz smetí a odber vody.
	V súvislosti s obhliadkou areálu Kuchajda počas výkonu kontroly bolo zistené, že  miesta na vonkajšie sedenie pri stánkoch umiestnených na prenajatej ploche v štyroch prípadoch nezodpovedá zmluvne definovaným rozmerom a z toho uhrádzanému nájmu. Zmluvy o prenájmoch časti pozemkov boli upravené počas výkonu kontroly dodatkami z dôvodu rozšíreného vonkajšieho sedenia počas letných mesiacov od 1.5. do 30.9.. Z uvedeného dôvodu bolo zvýšené doterajšie nájomné: SLOVAK ACTUAL -                  z doterajších 15 m2 na 50 m2,  rozdiel 35 m2, zvýšené nájomné o 579,25 €,  Szilli Dušan - z doterajších 15 m2 na 50 m2, rozdiel 35 m2, zvýšené nájomné o 479,50 €,     J. Ertl - z doterajších 90 m2 na 140 m2, rozdiel 50 m2, zvýšené nájomné o 295 €, Chudej - z doterajších 90 m2 na 140 m2,  rozdiel 50 m2, zvýšené nájomné o 295 €. Dodatkom k nájomnej zmluve u Chudeja a Ertla bolo určené aj nájomné za  umiestnenie prenosných 2 ks toaliet, a to za cenu - 1 € za kus. Pre Ertla a Chudeja je tým zvýšený prenájom o 297,- €. 
Ďalej  bolo zistené, že v areáli Kuchajda bol v minulom období /r.1990/ vydražený v malej privatizácii objekt s pozemkom - Čínska reštaurácia.  V čase konania previerky boli užívané pozemky uvedeným reštauračným zariadením porovnané s katastrálnou mapou a evidenciou nehnuteľností, pričom bolo zistené, že uvedená reštaurácia užíva i ďalšie pozemky  vo vlastníctve MČ B-NM /terasa, sklady/, za ktoré neuhrádzala nájom.

	Na základe vyššie uvedeného kontrolná skupina hodnotí stav v oblasti čerpania výdavkov a plnenia príjmov za postačujúci a v súlade so schváleným rozpočtom.
	V súvislosti s prevádzkou Čínskej reštaurácie odporúča prijať opatrenie na nápravu.

K bodu 6/

	Útvar údržby a opravárenských činností zabezpečuje údržbu a opravu na všetkých objektoch EKO - VPS. Organizačne je začlenený do Divízie detských ihrísk, verejných hygienických zariadení a Kuchajdy. Práce vykonáva na základe objednávok z jednotlivých divízií, prípadne útvarov a o naliehavosti objednávok rozhoduje vedúca divízie po dohode s príslušnými vedúcimi pracovníkmi. Na útvare v kontrolovaných rokoch 2009 – 2010 bolo zamestnaných 8 pracovníkov, zaradených v robotníckych povolaniach, a to v profesiách zámočník, stolár, elektroinštalatér, vodoinštalatér a pomocní robotníci. Útvar má pre svoju činnosť vytvorené podmienky na Halašovej ul., kde má vybavené dielne, a to dielňu zámočnícku a dielňu stolársku s príručnými skladmi na náradie, ako aj materiál. Útvar má k dispozícii dodávkové motorové vozidlo, ktoré slúži ako pojazdná dielňa a skriňové nákladné motorové vozidlo typu AVIA 30 na prevoz väčších konštrukcií, prípadne lehátok a lavičiek z areálu Kuchajda. Hlavnou náplňou útvaru údržby je starostlivosť o detské ihriská, kde zabezpečuje všetky potrebné údržbárske práce na hracích prvkoch, výmenu piesku v pieskoviskách, opravu poškodených plotov a vstupných brán a iné. Ďalej sa stará o areál Kuchajda, kde pred letnou sezónou montujú lavičky, lehátka, sprchové kúty a ostatnú výbavu letného kúpaliska. Po sezóne uvedené prvky demontujú z dôvodu ochrany pred vandalmi. V zimnom období sa podielajú na údržbe miestnych komunikácií a chodníkov.  
	Kontrole bol predložený prehľad činností podľa jednotlivých mesiacov, ktoré vykonávali uvedení pracovníci pre jednotlivé divízie organizácie.
	Na rok 2009 boli schválené bežné výdavky vo výške 531.929,72 €, skutočnosť bola 613.154,14 €. Kapitálové výdavky boli rozpočtované vo výške 28.853,25 €, skutočnosť bola 22.500,00 €. Kapitálové výdavky boli použité na zakúpenie vozidla Citroen dodávka za účelom zabezpečovania údržbárskych činností na vonkajších objektoch EKO – VPS všetkých divízií podľa požiadaviek.  V roku 2010 boli schválené bežné výdavky vo výške 621.306,61 €, skutočnosť bola 589.169,72 €. Kapitálové výdavky neboli plánované. Kontrolou účtovných a pokladničných dokladov, súvisiacich s vynaloženými nákladmi na činnosť kontrolovaného útvaru, neboli zistené nedostatky.
	Na základe zistených skutočností kontrolná skupina hodnotí stav v oblasti čerpania výdavkov za postačujúci a v súlade so schváleným rozpočtom.

K bodu 7/

	V zmysle VZN č. 8/1993 hl. m. SR Bratislavy, o starostlivosti o zeleň na území Bratislavy a v zmysle VZN č. 3/1996 MČ B-NM o starostlivosti o verejnú zeleň,            MČ B-NM ako vlastník a správca plôch verejnej zelene je povinná zabezpečovať starostlivosť o verejnú zeleň. Mestská časť preniesla túto povinnosť Zriaďovacou listinou na  EKO-podnik VPS.
Divízia údržby verejnej zelene, ako súčasť kontrolovanej organizácie EKO - VPS sídli na Račianskej ulici a zabezpečuje na plochách zverených mestskou časťou do správy EKO - VPS údržbu verejnej zelene. Ide najmä o údržbu trávnatých plôch, a to výsadbou trávnatých plôch, kosenie a zber pokosenej trávy s odvozom do kompostárne, ako aj vyzbieranie neporiadku z trávnatých plôch, úpravu parkov, a to údržbu zelene v parkoch, čistenie chodníkov, úpravu kríkových skupín, orezy krov a živých plotov, hrabanie lístia horskou kosačkou, výsadbu letničiek, hnojenie ruží a trávnikov a odburinenie záhonov. Ďalej zabezpečuje starostlivosť o stromy a kríky,     a  to vykonávaním presvetlovacieho orezu stromov, výrubom nebezpečných stromov, drtenia konárov ako aj vykonávanie náhradnej výsadby stromov a ich následného ošetrovania. V zimnom období je činnosť divízie zameraná najmä na zimnú údržbu chodníkov a schodov v mestskej časti, a to odpratávaním snehu a posypom soľou.

V priebehu kontrolovaných rokov sa menil stav zamestnancov divízie údržby verejnej zelene. V roku 2009 bol celkový stav 29 pracovníkov a v roku 2010 bol celkový stav 31 pracovníkov, z toho: 19 pomocných záhradníkov, 8 vodičov dopravnej techniky a záhradníckych mechanizmov, 2 administratívni pracovníci v riadiacich funkciách        a 2 administratívni pracovníci, z toho jeden pre referát pasportizácie zelene a druhý pre referát rozkopávkových konaní. 	
Pasportizácia zelene je vykonávaná pomocou výpočtovej techniky, kde sú zaevidované výmery plôch zelene podľa parciel a členenia na stromy, kríkové skupiny, živé ploty, ruže, kvetinové záhony a predzáhradky a letničkové záhony. V pasportizácii sú zaznamenané všetky výruby stromov, kríkov a úpravy letničkových záhonov, ako aj všetky novovysadené stromy a kríky.
Referent pre rozkopávkové konania pri príprave rozkopávky zo strany investora, ktorý potrebuje realizovať rozkopávku z dôvodu uloženia inžinierských sietí, spolurozhoduje o trasovaní rozkopávky z dôvodu čo najmenšieho poškodenia vzrostlej zelene a po skončení rozkopávky dozerá na spätnú úpravu zelených plôch a na náhradnú výsadbu zelene za poškodenú zeleň. 
Zamestnanci divízie vykonávajú práce pri údržbe verejnej zelene na základe spracovaného Harmonogramu údržby zelene, kde sú podľa jednotlivých lokalít spracované potrebné úkony údržby, počty pracovníkov a potrebné mechanizmy. Prednosť v zadávaní prác ale majú priame požiadavky na údržbu zelene od starostu mestskej časti, riaditeľa podniku, poslancov, ako aj oprávnené požiadavky zo strany občanov. Podľa Harmonogramu údržby zelene, prípadne priamej požiadavky, je spracovaný Plán činností na príslušný deň, v ktorom sa jednotlivým pracovníkom zadajú pracovné úlohy a určí sa im pracovné náradie, s ktorým danú úlohu budú plniť. V prípade motorových mechanizmov obsluhujúci pracovníci dostanú potrebné množstvo pohonných hmôt a olejov, ako aj pomocného materiálu. Po ukončení práce sa za daný deň všetky úkony vykonané v danej lokalite pracovníkmi divízie /kosenie trávnatých plôch, čistenie priestranstiev, chodníkov a schodov, ich zimná údržba, orezy stromov, drvenie konárov, rezy ruží, výsevy trávnikov, výruby suchých stromov, tvarovanie živých plotov, odburinenie záhonov, zmladzovanie a iné/ prepisujú do Zošita vykonaných prác, z ktorého zodpovedný pracovník divízie robí týždenný prehľad o vykonaných prácach, lokalitách, použitých mechanizmoch a mimoriadnych udalostiach, ktorý sa odovzdáva Vnútorným listom riaditeľovi podniku. 
	Kontrola Divízie údržby verejnej zelene EKO - VPS bola zameraná aj na vykazovanie pracovných výkonov pracovných strojov a ručného motorového náradia, ich spotrebu pohonných hmôt, správnosť stanovenia limitu spotreby pohonných hmôt    a zabezpečenie opravy pracovných strojov, ako aj ručného motorového náradia.
	Na vykazovanie pracovného výkonu je, pre pracovné stroje a ručné motorové náradie v prevádzke, vypisovaný denný "Záznam o prevádzke  stroja",  v ktorom sú uvedené základné údaje, ako je typ stroja, pracovník určený na prevádzku stroja, čas prevádzky stroja, miesto výkonu a podpis zodpovedného vedúceho pracovníka, ktorý je zároveň vedúcim pracovnej skupiny. Na konci mesiaca spraví zástupca riaditeľky divízie sumár výkonov jednotlivých pracovných strojov a ručného motorového náradia, ktorý zašle spolu s kópiou zošita o prevzatých pohonných hmotách na Divíziu dopravy           a verejnoprospešných prác na vyhodnotenie spotreby pohonných hmôt. Záznam           o prevádzke stroja slúži tiež pre mesačné vyhodnotenie činnosti jednotlivých manuálnych pracovníkov divízie.
	Spotreba pohonných hmôt, mazadiel a olejov pre jednotlivé pracovné stroje         a ručné motorové náradie je určená vo vnútroorganizačnej smernici „Normy spotreby pohonných hmôt a olejov pre kosačky a ručné motorové náradie“. Dovoz pohonných hmôt zabezpečuje zástupca riaditeľky divízie, ktorý každý deň medzi 7.00 hod a 8.00 hod. na benzínovej stanici Slovnaft na Bajkalskej ul. natankuje do bandasiek pohonné hmoty, ktoré mu vydá pracovník Divízie dopravy a verejnoprospešných prác, ktorý  výdaj zapíše a potvrdí do zošita výdaja pohonných hmôt.  Potrebné oleje a mazadlá centrálne zabezpečuje Divízia dopravy a verejnoprospešných prác, kde si zástupca riaditeľky divízie prevezme potrebné oleje a mazadlá pre jednotlivé ručné motorové náradie a menšie pracovné stroje. Výdaj pohonných hmôt, olejov a mazadiel pre pracovníkov, ktorí budú s pracovnými strojmi a ručným motorovým náradím pracovať, vydá zástupca riaditeľky divízie podľa denného Plánu činností. Väčšie pracovné stroje čerpajú pohonné hmoty na čerpacej stanici, kde im ich vydá pracovník Divízie dopravy a verejnoprospešných prác. Množstvo načerpaných pohonných hmôt im zapíše do denného záznamu o prevádzke stroja. Na konci mesiaca skutočnú spotrebu                  s normovanou spotrebou vyhodnotí dopravný referent na Divízií dopravy                       a verejnoprospešných prác. Ak by zistil nadspotrebu pohonných hmôt, túto skutočnosť ihneď rieši so zástupcom riaditeľky Divízie údržby verejnej zelene.
	Pre kontrolu správnosti vykazovania spotreby si kontrolná skupina vybrala  pracovné stroje:  kosačku GIANNI FERRARI I., vodič Groger, kosačku TORO GROUNDSMASTER 3500 – D, vodič Horváth, ručnú motorovú kosačku QUANTRUM XRO 60 pracovník Arbet, ako aj ručné motorové náradie, a to: krovinorez STIHL FS 450 č.1 – 340 pracovník p. Šimuna a motorovú pílu STIHL MS 290, pracovník p. Mitala. Uvedené pracovné stroje a ručné motorové náradie majú stanovenú spotrebu                  v motohodinách /Mth/, t.j. v litroch na jednu hodinu práce stroja. Pri kontrole sa vychádzalo z údajov, uvedených v denných záznamoch o prevádzke jednotlivých strojov. Kontrolná skupina konštatovala, že pri žiadnom z nich nebola zistená nadspotreba. Všetky vykázané údaje spotreby súhlasili s normovanou spotrebou uvedenou vo vnútroorganizačnej smernici.
	Stanovenie normy spotreby je určené z technickej dokumentácie pracovného stroja, prípadne ručného motorového náradia, a to osobitne pre každý stroj. Pri nákupe nového pracovného stroja, prípadne ručného motorového náradia, je pred zavedením stroja do prevádzky určená normovaná spotreba pohonných hmôt, prípadne olejov, a táto je formou "Dodatku" k vnútroorganizačnej smernici vydaná riaditeľom organizácie. Kontrolná skupina pri vyššie uvedených pracovných strojoch  a ručnom motorovom náradí nezistila odchylku od stanoveného postupu určeného vnútroorganizačnou smernicou.
Oprava a údržba pracovných strojov a ručného motorového náradia je zabezpečená vo vlastnej opravárenskej dielni Divízie údržby verejnej zelene, prípadne väčšie opravy sú realizované v servisoch záhradnej techniky. Pri poruche pracovného stroja väčšieho rozsahu je zabezpečená oprava v servisnej opravovni príslušnej továrenskej značky. Pri oprave menšieho rozsahu, ako aj pri predpísanej údržbe, sa pracovný stroj a ručné motorové náradie opravuje vo vlastnej dielni. Potrebné súčiastky sú nakupované priamo na spotrebu. Na divízii nie je vytvorený príručný sklad náhradných dielov. Kontrolná skupina nezistila nedostatky na úseku opravy a údržby pracovných strojov a ručného motorového náradia.

	V roku 2009 bol schválený rozpočet pre Divíziu údržby verejnej zelene na uvedené činnosti vo výške 329.972,38 € bežných výdavkov,  plnenie bolo 387.973,47 €. V roku 2010 bežné výdavky boli rozpočtované vo výške 291.494,25 €, skutočnosť bola 464.464,64 €. Kapitálové výdavky boli rozpočtované vo výške 74.320,00 €, skutočnosť 5.887,87 €. Z kapitálových výdavkov boli zakúpené tri snežné frézy STIGA v zmysle rozpočtového opatrenia starostu mestskej časti č.15.
	Kontrolou účtovných a pokladničných dokladov neboli zistené nedostatky. Všetky finančné operácie sú  opatrené zmluvami, objednávkami, faktúrami, resp. pokladničnými dokladmi. 

Z á v e r :

	Kontrolou dokladov súvisiacich s hospodárením jednotlivých divízií a útvarov EKO-podniku VPS kontrolná skupina konštatuje, že činnosť organizácie sa riadi v zmysle Zriaďovacej listiny organizácie vrátane jej dodatkov. 
	Finančné hospodárenie kontrolovanej organizácie za obdobie rokov 2008 – 2010 súviselo so zabezpečovaním verejnoprospešných služieb pri výkone samosprávnych funkcií MČ B-NM. Čerpanie príjmov a výdajov bolo v súlade so schváleným rozpočtom, resp. prijatým rozpočtovým opatrením.
	Zistené nedostatky, ktoré boli prerokované so zastupujúcou riaditeľkou organizácie, sú riešené prijatými opatreniami, ktoré sú premietnuté v návrhu uznesenia MZ MČ B-NM k predkladanej správe.
	Záverom možno konštatovať, že zamestnanci organizácie si plnia svoje úlohy zodpovedne a vo viacerých prípadoch i nad rámec svojej pracovnej náplne.